hotchpotch/miracl-hf-unified huggingface dataset:
แมงกะพรุนไฟ
ไครเซออรา หรือ แมงกะพรุนไฟ"' เป็นสัตว์น้ำไม่มีกระดูกจำพวกแมงกะพรุนสกุลหนึ่ง ใช้ชื่อสกุลว่า "Chrysaora" (/ไคร-เซ-ออ-รา/) จัดอยู่ในชั้นแมงกะพรุนแท้ หรือไซโฟซัว
โดยแมงกะพรุนไฟ มีลักษณะทั่วไปคล้ายร่ม แต่มีสีลำตัวและหนวดเป็นสีแดงสดหรือสีส้ม ด้านบนมีจุดสีขาวอยู่ทั่วไป สังเกตได้ง่าย ปากและหนวดยื่นออกมาทางด้านล่างหรือด้านท้อง เส้นหนวดมีจำนวนมากเป็นสายยาวกว่าลำตัว พบในทะเลทั้งบริเวณชายฝั่งและไกลฝั่ง ในช่วงฤดูมรสุมอาจพบได้ในเขตน้ำกร่อย จัดเป็นแมงกะพรุนที่มีพิษร้ายแรงมากอีกจำพวกหนึ่ง เมื่อโดนต่อยจากเข็มพิษแล้วจะมีอาการเจ็บปวดที่บริเวณบาดแผล จะมีอาการเจ็บ ปวดบริเวณบาดแผลอย่างรุนแรงภายในระยะเวลา 44 นาที บางครั้งอาจพบหนวดแมงกะพรุนขาดติดอยู่บนผิวสัมผัส ผิวหนังมีแนวผื่นแดง หรือรอยไหม้ ตามรอยหนวด ปวดแสบปวดร้อน บวมแดงจากการอักเสบและอาจเป็นหนองจากการติดเชื้อสำทับ อาการบวมแดงอาจหายไปได้ในเวลาไม่ช้า แต่รอยไหม้และรอยแผลเป็นที่เกิดขึ้นจะต้องใช้เวลารักษานานหลายปี หรืออยู่ถาวรตลอดไป นอกจากนี้อาจมีอาการไอ, น้ำมูกและน้ำตาไหล และอาการข้างเคียงอื่น ๆ เช่น เหงื่อออกมาก กล้ามเนื้อเป็นตะคริว, อ่อนเพลีย และหมดสติ จากการฉีดพิษที่สกัดจากแมงกะพรุนไฟเข้าไปในสัตว์ทดลองพบว่าทำให้การทำงานของตับและไตผิดปรกติ จนอาจเป็นอันตรายถึงตายได้ แต่ยังไม่มีรายงานว่าเป็นอันตรายถึงแก่ชีวิตมนุษย์ และผลที่ออกมาค่อนข้างทุกข์โศกพอสมควร
โดยที่ชื่อวิทยาศาสตร์ของแมงกะพรุนไฟนั้น คือ "Chrysaora" มีที่มาจากเทพปกรณัมกรีก คือ ไครเซออร์ซึ่งเป็นโอรสของโปเซดอน เทพเจ้าแห่งท้องทะเลกับเมดูซ่า เป็นอนุชาของเพกาซัส โดยที่ชื่อนี้มีความหมายว่า "บุรุษผู้ถืออาวุธทองคำ"
ปริษา ทนาวิวัฒน์
ปริษา ทนาวิวัฒน์ หรือ เดียร์ นักแสดงชาวไทย สังกัดช่อง 7 HD เป็นที่รู้จักจากการแสดงบทนางร้าย
ปริษา ทนาวิวัฒน์ (เดิมชื่อ: ปนิษฐา ตัณทนาวิวัฒน์) เกิดวันเสาร์ที่ 20 พฤศจิกายน พ.ศ. 2525 จบการศึกษาระดับปริญญาโท มหาวิทยาลัยรังสิต
เป็นนักแสดง นางแบบ พิธีกรชาวไทย เป็นนักแสดงในสังกัดช่อง 7 HD มีผลงานชิ้นแรกละครโทรทัศน์เรื่อง ปอบผีฟ้า ปี พ.ศ. 2540 รับบท กฤติกา หลังจากนั้นก็มีผลงานทางช่อง 7 HD มากมายไม่ว่าจะเป็น ทองเนื้อเก้า, แม่นาค, เดือนเดือด, พลิกดินสู่ดาว เป็นต้น
และเธอยังเคยแสดงมิวสิควีดีโอเพลง "เก็บเอาไว้" ของ เอิร์น จิรวรรณ สังกัดอาร์เอส อีกด้วย
แมงกะพรุนสาหร่าย
แมงกะพรุนสาหร่าย หรือ สาโหร่ง () เป็นแมงกะพรุนจำพวกแมงกะพรุนกล่องสกุลหนึ่ง ใช้ชื่อสกุลว่า "Chironex" (/ไค-โร-เน็ก/)
ซึ่งคำว่า " Chironex" นั้น มีรากศัพท์จากคำว่า "chiro" (Χέρι) ในภาษากรีก แปลว่า "มือ" กับคำว่า "nex" ภาษาละตินแปลว่า "ความตาย"
แมงกะพรุนสาหร่าย หรือที่ชาวประมงชาวไทยนิยมเรียกสั้น ๆ ว่า "สาหร่า่ยทะเล" เป็นแมงกะพรุนสีขาว หรือเหลืองแกมแดง มีสายยาวต่อจากลำตัวหลายเส้น แต่ละเส้นยาวประมาณ 1.50 เมตร มีการเคลื่อนไหวได้น้อย อาศัยกระแสน้ำพัดพาไปยังที่ต่าง ๆ เมื่อมีพายุคลื่นลมแรง หนวดจะขาดจากลำตัว ลอยไปตามน้ำ แต่ยังสามารถทำอันตรายผู้ที่สัมผัสถูกได้ ซึ่งทำให้ไหม้เกรียม และมีอาการปวดแสบปวดร้อนตามกล้ามเนื้อ จุกแน่นหน้าอกในรายที่แพ้รุนแรง และเป็นไข้ อาการเป็นอยู่ 2-3 วัน จึงทุเลาหายไป แต่อาการหนักก็อาจถึงขั้นเสียชีวิตได้ เป็นแมงกะพรุนที่ีมีถิ่นแพร่กระจายอยู่ทะเลน้ำตื้นรวมถึงป่าชายเลนแถบตอนเหนือของออสเตรเลีย ในน่านน้ำไทยพบแถบทะเลชุมพร และหัวหิน เป็นต้น
ปัจจุบัน แบ่งออกได้เป็น 2 ชนิด ได้แก่
วันสมโภช
ในคริสตจักรโรมันคาทอลิก วันสมโภช () หมายถึงวันฉลองที่มีความสำคัญสูงสุด เพราะเกี่ยวข้องกับพระตรีเอกภาพ พระเยซู พระนางมารีย์พรหมจารี นักบุญโยเซฟ เป็นต้น วันสำคัญรองจากวันสมโภชเรียกว่าวันฉลอง และรองจากวันฉลองเรียกว่าวันระลึกถึง
โดยปกติวันสมโภชจะระบุในปฏิทินโรมันทั่วไป ซึ่งหมายถึงคริสตจักรละตินทั่วโลกจะร่วมเฉลิมฉลองกัน แต่คริสตจักรเฉพาะถิ่นอาจกำหนดวันสมโภชขึ้นเพิ่มเติมได้ หากเหตุการณ์นั้นมีความสำคัญเป็นพิเศษกับคริสตจักรในท้องถิ่น
วันสมโภช ที่ระบุในปฏิทินโรมันทั่วไปมีดังนี้
สถานีสุวรรณภูมิ
สถานีสุวรรณภูมิ ตั้งอยู่ในท่าอากาศยานสุวรรณภูมิ เป็นสถานีรถไฟฟ้าของรถไฟฟ้าเชื่อมท่าอากาศยานสุวรรณภูมิและรถไฟฟ้าบีทีเอส สายบางนา-สุวรรณภูมิ (โครงการในอนาคต)
สถานีสุวรรณภูมิ (Suvarnabhumi Station) เป็นสถานีปลายทางในเส้นทางระบบขนส่งทางรถไฟเชื่อมท่าอากาศยานสุวรรณภูมิ (Suvarnabhumi Airport Rail Link - SARL) ทั้งระบบรถไฟฟ้าเชื่อมท่าอากาศยานสุวรรณภูมิ สาย Express Line (Suvarnabhumi Airport Rail Link Express Line) ซึ่งมุ่งตรงมาจากมักกะสันสู่ท่าอากาศยานสุวรรณภูมิโดยไม่แวะสถานีรายทาง ระยะทาง 25.7 กิโลเมตร ใช้เวลาไม่เกิน 15 นาที และระบบรถไฟฟ้าเชื่อมท่าอากาศยานสุวรรณภูมิ สาย City Line (Suvarnabhumi Airport Rail Link City Line) ซึ่งแวะจอดรายทางจากสถานีพญาไทถึงสุวรรณภูมิ
อยู่ที่ชั้นใต้ดินของอาคารผู้โดยสาร ภายในท่าอากาศยานสุวรรณภูมิ พื้นที่ตำบลราชาเทวะ อำเภอบางพลี จังหวัดสมุทรปราการ ห่างจากสถานีลาดกระบัง ประมาณ 6 กิโลเมตรสถานีสุวรรณภูมิ (Suvarnabhumi) เป็นโครงการสถานีรถไฟใต้ดิน ในเส้นทางรถไฟฟ้าไลท์เรล สายบางนา-ท่าอากาศยานสุวรรณภูมิ ตั้งอยู่ใต้อาคารโดยสารฝั่งใต้ ท่าอากาศยานสุวรรณภูมิ เชื่อมต่อกับสถานีสุวรรณภูมิของรถไฟฟ้าเชื่อมท่าอากาศยานสุวรรณภูมิ ด้วยรถรางภายในโครงการ
ชั้นใต้ดินของอาคารผู้โดยสารฝั่งใต้ (ฝั่งถนนเทพรัตน) ของท่าอากาศยานสุวรรณภูมิ ในพื้นที่ตำบลราชาเทวะ อำเภอบางพลี จังหวัดสมุทรปราการ
สถานีสุวรรณภูมิ ยังคงเป็นสถานีปลายทางในโครงการ รถไฟฟ้าบีทีเอส สายบางนา-สุวรรณภูมิ โดยเมื่อโครงการนี้เสร็จสมบูรณ์ รถไฟฟ้าบีทีเอส สายสุขุมวิท และรถไฟฟ้าท่าอากาศยานสุวรรณภูมิทั้งสองสาย จะต่อกันจนเป็นรูปวงแหวนเหมือนกับรถไฟฟ้ามหานคร สายสีน้ำเงิน
เป็นสถานีแบบมีชานชาลากลาง มีประตูกั้นชานชาลาในทุกชานชาลา ตัวสถานีประกอบด้วยชั้นขายบัตรโดยสาร และชานชาลาตัวท่าอากาศยานสุวรรณภูมิ ได้มีการออกแบบและวางแผนการก่อสร้างรถไฟฟ้าเชื่อมอาคารผู้โดยสารปัจจุบันกับอาคารผู้โดยสารหลังใหม่ ซึ่งจะก่อสร้างไปพร้อมกับการก่อสร้างท่าอากาศยานสุวรรณภูมิ เฟสที่ 2
มีทั้งหมด 2 สถานี ระยะทางรวม 1 กิโลเมตร สำหรับใช้เดินทางใต้รันเวย์สนามบิน โดยจะใช้รถไฟฟ้าล้อยางแบบไร้คนขับ (Automated People Mover) วิ่งให้บริการตลอด 24 ชั่วโมง คาดหมายว่าจะพร้อมเปิดให้บริการในปี 2563
กูเกิล ไดรฟ์
กูเกิล ไดรฟ์ (อังกฤษ : Google Drive) เป็นบริการ Online Service ประเภท Cloud Technology ที่ให้ผู้ใช้สามารถจัดเก็บข้อมูล ไฟล์เอกสาร ไฟล์รูปภาพ หรือไฟล์ประเภทต่าง ๆ ลงไปได้ โดยไม่เสียค่าใช้จ่าย (จะต้องสมัคร Gmail ก่อน) ผู้ใช้จะสามารถเปิดดูไฟล์ต่าง ๆ นั้นที่ใดก็ได้บนอุปกรณ์ต่าง ๆ และยังสามารถเชิญผู้ใช้อื่น ๆ เข้ามาดูไฟล์ของคุณได้ทางGmail โดยการใช้ฟรีนั้น จะมีเนื้อที่ให้จัดเก็บถึง 15 GB (Gigabytes : จิกะไบต์) ซึ้งถือว่ามีเนื้อที่มากพอสมควรสำหรับผู้ใช้ทั่วไป แต่ถ้าหากต้องการเนื้อที่เพิ่มเติมมากกว่านั้น สามารถทำได้โดยการเสียค่าบริการรายเดือน หรือรายปี
ธานินทร์ ทัพมงคล
ธานินทร์ ทัพมงคล เป็นนักแสดงชาวไทย
ธานินทร์ ทัพมงคล เกิดเมื่อวันที่ 24 มกราคม พ.ศ. 2504 ที่โรงพยาบาลศิริราช เป็นลูกคนที่ 2 ในจำนวนพี่น้องทั้งหมด 6 คน โดยมีคุณพ่อเป็นทหาร สำเร็จการศึกษาจากคณะนิติศาสตร์ มหาวิทยาลัยรามคำแหงในปี พ.ศ. 2530 มีเอกลักษณ์เป็นหนุ่มหน้าเข้มด้วยการไว้หนวดและเครา อีกทั้งชอบขี่มอเตอร์ไซค์และต่อโมเดลเครื่องบิน สูง 175 เซนติเมตร หนัก 67 กิโลกรัม เริ่มต้นจากงานถ่ายแบบกับงานโฆษณา และได้รับการชักชวนให้ก้าวเข้าสู่วงการบันเทิงในฐานะนักแสดงสมทบของภาพยนตร์ที่สร้างโดยบริษัทอัครเศรณี ได้แก่ "นางสาวกาเหว่า", "พิศวาสซาตาน", "สารวัตรเถื่อน" และมีบทบาทมากขึ้นในเรื่อง "แรงปรารถนา" หลังจากนั้นจึงตัดสินใจหยุดพักงานการแสดงไปทำธุรกิจส่วนตัวเป็นระยะเวลา 1 ปี ต่อมาได้มีผลงานโฆษณาโรลออน "มัม" และมิวสิควีดีโอเพลง "ให้มันแล้วไป" ของอิทธิ พลางกูร คุณโด่งได้รับคำชักชวนจากบริษัทกันตนา ให้เริ่มงานด้านการแสดงในฐานะของนักแสดงอีกครั้งในปี 2531 แสดงเรื่อง "มุกดามะดัน" ที่แสดงกับ อรพรรณ พานทอง และ ปัญญา นิรันดร์กุล ทางสถานีโทรทัศน์กองทัพบกช่อง 7 และประสบความสำเร็จอย่างสูง อีกเรื่องที่ประสบความสำเร็จคือ ดวงตาสวรรค์ โดยพลิกบทบาทยอมโกนหนวดจากหนุ่มมาดเข้ม เป็นหนุ่มเรียบร้อยผู้น่าสงสาร ในบท "เทิน เวียงไทย" คู่กับ "สุรัตนา ข้องตระกูล" จากนั้นจึงมีงานละครต่อเนื่องมาจนถึงปี พ.ศ. 2540
เขายังมีผลงานเพลงกับค่ายอาร์เอสโปรโมชั่น ชื่อชุด "พร้อม" ซึ่งอิทธิ พลางกูร เป็นผู้ดูแลการผลิต และมงคลพัฒน์ ทองเรือง เป็นโปรดิวเซอร์ให้กับอัลบั้มนี้ มีเพลงที่มีโด่งดังคือ "ลืมได้ลืมเลย" และ "พร้อม ไม่บอกตรงๆ"
พอว์ทักเก็ต
พอว์ทักเก็ต () เป็นเมืองในพรอวิเดนซ์เคาน์ตี รัฐโรดไอแลนด์ สหรัฐอเมริกา มีประชากร 71,148 คน ในปี ค.ศ. 2010 เป็นเมืองใหญ่เป็นอันดับ 4 ในรัฐ เริ่มตั้งถิ่นฐานในปี ค.ศ. 1671 เป็นสถานที่ที่มีโรงทอผ้าฝ้ายด้วยพลังน้ำเป็นครั้งแรกในประเทศเมื่อ ค.ศ. 1793 ยกฐานะเป็นเมืองเมื่อ ค.ศ. 1885
สถานีบางโฉลง
สถานีบางโฉลง (, รหัส ??) เป็นโครงการสถานีรถไฟลอยฟ้า ในเส้นทางรถไฟฟ้าบีทีเอส สายบางนา-สุวรรณภูมิ ยกระดับเหนือถนนบางนา-ตราด
บริเวณกิโลเมตรที่ 11 ของถนนบางนา-ตราด ในพื้นที่ตำบลบางโฉลง อำเภอบางพลี จังหวัดสมุทรปราการ ด้านหน้าซอยพูลเจริญ และโรงพยาบาลเซ็นทรัลปาร์ค
สถานีบางโฉลง ยังคงเป็นสถานีในโครงการ รถไฟฟ้าบีทีเอส สายบางนา-สุวรรณภูมิ
เป็นแบบมีชานชาลาอยู่ 2 ข้าง (side platform station) ประกอบด้วยชั้นขายบัตรโดยสาร และชานชาลา ในส่วนหลังคาชานชาลามีการออกแบบให้ป้องกันฝนสาดและแดดส่อง โดยเชื่อมปิดหลังคาทั้งหมด
หมู่เกาะแปซิฟิก
หมู่เกาะแปซิฟิก () ประกอบด้วยเกาะเล็กเกาะใหญ่ราว 20,000 ถึง 30,000 เกาะในมหาสมุทรแปซิฟิก ในบางครั้งอาจเรียกว่าโอเชียเนีย ถึงแม้ว่าโอเชียเนีย อาจหมายถึงออสตราเลเซียและกลุ่มเกาะมลายู
หมู่เกาะแปซิฟิกประกอบด้วย 3 กลุ่มใหญ่ คือ ไมโครนีเซีย เมลานีเซีย และพอลินีเซีย
พาเดอร์บอร์น
พาเดอร์บอร์น () เป็นเมืองในรัฐนอร์ดไรน์-เวสท์ฟาเลิน ประเทศเยอรมนี ชื่อของเมืองมาจาก ชื่อแม่น้ำ พาเดอร์ (Pader) และคำว่า 'born' มาจากคำเก่าในภาษาเยอรมัน ที่หมายถึง "ต้นกำเนิดของแม่น้ำ" เมืองก่อตั้งโดย ชาร์เลอมาญ ในปี ค.ศ. 795
ทับทิมเจ้าชายดำ
ทับทิมเจ้าชายดำ () หรือ ทับทิมแบล็กพรินซ์ คือ สปิเนลซึ่งเป็นรัตนชาติอันมีลักษณะคล้ายทับทิม หนักประมาณ 170 กะรัต (34 กรัม) ขนาดประมาณไข่ไก่ ทับทิมเจ้าชายดำในปัจจุบันประดับอยู่ตรงกลางกางเขนแพตตี เหนือเพชรคูลลิแนน 2 ที่มีขนาดถึง 317.40 กะรัต (63.48 กรัม) ซึ่งทั้งสองนี้ประดับอยู่บนตัวเรือน "มงกุฎอิมพีเรียลสเตต"
ทับทิมเจ้าชายดำ ถือเป็นหนึ่งในเครื่องราชกกุธภัณฑ์ของสหราชอาณาจักรชิ้นหนึ่งที่มีความเก่าแก่ที่สุดทางประวัติศาสตร์ ซึ่งสามารถย้อนกลับไปได้ถึงช่วงกลางคริสต์ศตวรรษที่ 14 และยังอยู่ในความครอบครองของพระมหากษัตริย์อังกฤษตั้งแต่ได้ขึ้นทูลเกล้าถวายในปีค.ศ. 1367 แด่เอ็ดเวิร์ดแห่งวูดสตอก ("เจ้าชายดำ")
ในสมัยโบราณนั้น รัตนชาติส่วนใหญ่ที่มีสีแดงชาด จะถูกเรียกว่า "ทับทิม" จนกระทั่งในปัจจุบันซึ่งสามารถแยกทับทิม ซึ่งพบได้ยากกว่า"สปิเนล" ซึ่งทั้งสองรัตนชาตินี้สามารถแยกกันได้ตามคุณสมบัติของความแข็ง และความหนาแน่น ซึ่งทับทิมนั้นจะมีความแข็งกว่า (เล็กน้อย) และหนาแน่นกว่าสปิเนล
สมเด็จพระเจ้าเจมส์ที่ 1 ได้มีพระบรมราชานุญาตให้ประดับทับทิมนี้ไว้บริเวณมงกุฎของพระองค์ในช่วงปลายคริสต์ศตวรรษที่ 16 ซึ่งยังคงอยู่จนกระทั่งสมัยภายใต้การปกครองของโอลิเวอร์ ครอมเวลล์ ซึ่งบัลลังก์เซนต์เอ็ดเวิร์ดนั้นเป็นส่วนน้อยที่รอดจากการทำลาย เครื่องราชกกุธภัณฑ์ส่วนใหญ่ถูกแยกชิ้นส่วนและทำลาย ส่วนเนื้อโลหะนั้นนำไปหลอมเป็นเหรียญกษาปณ์ ส่วนทับทิมเจ้าชายดำนั้น ผู้ค้าอัญมณีรายหนึ่งได้ซื้อเอาไว้ในสมัยเครือจักรภพแห่งอังกฤษ และต่อมาได้ถูกขายคืนให้กับราชสำนักในรัชสมัยของสมเด็จพระเจ้าชาลส์ที่ 2 ภายหลังการฟื้นฟูระบอบกษัตริย์ในปีค.ศ. 1660
ต่อมาในรัชสมัยของสมเด็จพระราชินีนาถวิกตอเรีย ได้ทรงมีพระบรมราชโองการให้สร้างมงกุฎอิมพีเรียลสเตตองค์ใหม่ขึ้นสำหรับพระราชพิธีบรมราชาภิเษกในปีค.ศ. 1838 ซึ่งมงกุฎนี้สร้างโดยช่างอัญมณีแห่งราชสำนัก (ห้างรันเดลล์แอนด์บริดจ์) ประกอบด้วยอัญมณีกว่า 3,093 เม็ด รวมถึง"'ทับทิมเจ้าชายดำ" ประดับบริเวณด้านหน้าของมงกุฎ ซึ่งต่อมาในปีค.ศ. 1937 ได้มีการสร้างมงกุฎอิมพีเรียลสเตตองค์ใหม่ที่มีน้ำหนักเบากว่าขึ้น ก็ได้มีการย้ายทับทิมเม็ดนี้มาประดับไว้ดังปัจจุบัน
ทะเลสาบโอเนกา
ทะเลสาบโอเนกา (; ; ) เป็นทะเลสาบในประเทศรัสเซีย ทางทิศเหนือ-ตะวันตกของส่วนที่อยู่ในทวีปยุโรป ตั้งอยู่ในสาธารณรัฐคาเรลียา เลนินกราดโอบลาสต์ และโวลอกดาโอบลาสต์ เป็นส่วนหนึ่งของลุ่มน้ำของทะเลบอลติก มหาสมุทรแอตแลนติก และเป็นทะเลสาบน้ำจืดที่ใหญ่ที่สุดในยุโรป รองจากทะเลสาบลาโดกา มีแม่น้ำกว่า 50 สายไหลลงทะเลสาบ รวมถึงแม่น้ำสวีร์ที่ไหลเข้าสู่ทะเลสาบลาโดกา
แรงต้านแรงโน้มถ่วง
แรงต้านแรงโน้มถ่วง () คือแนวความคิดของการสร้างสถานที่หรือวัตถุที่เป็นอิสระจากแรงโน้มถ่วง มันไม่ได้หมายถึงการไม่มีของน้ำหนักภายใต้แรงโน้มถ่วงที่ประสบกับเหตุการณ์ในการตกอย่างอิสระหรือในวงโคจร หรือความสมดุลระหว่างแรงโน้มถ่วงกับแรงอื่น ๆ บางชนิด เช่น เช่นแรงยกทางแม่เหล็กไฟฟ้าหรือทางอากาศพลศาสตร์ แรงต้านแรงโน้มถ่วงเป็นแนวคิดที่เกิดขึ้นในนิยายวิทยาศาสตร์โดยเฉพาะอย่างยิ่งในบริบทของการขับเคลื่อนยานอวกาศ ตัวอย่างแรก ๆ คือ สารสกัดกั้นแรงโน้มถ่วง "คาโวฮีเต" (Cavorite) ในนิยายวิทยาศาสตร์ของเอช. จี. เวลส์ (H. G. Wells) เรื่อง "มนุษย์คนแรกบนดวงจันทร์" (The First Men in the Moon)
ในกฎความโน้มถ่วงสากลของนิวตัน, แรงโน้มถ่วงเป็นแรงภายนอกที่ส่งผ่านโดยวิธีการที่ไม่มีใครทราบ ในศตวรรษที่ 20, แบบจำลองของนิวตันก็ถูกแทนที่ด้วยสัมพัทธภาพทั่วไปที่แรงโน้มถ่วงไม่ได้เป็นแรง แต่เป็นผลมาจากรูปทรงทางเรขาคณิตของกาล-อวกาศ ภายใต้หลักสัมพัทธภาพทั่วไปนั้น แรงต้านแรงโน้มถ่วงเป็นสิ่งที่เป็นไปไม่ได้ยกเว้นเสียแต่ว่าจะเกิดขึ้นภายใต้สถานการณ์ที่ได้ถูกสร้างขึ้นมา ฟิสิกส์ควอนตัมได้ตั้งสมมติฐานการดำรงอยู่ของ กราวิตอน (graviton), กลุ่มของอนุภาคมูลฐานที่ปราศจากมวลซึ่งเป็นสื่อส่งผ่านแรง, และความเป็นไปได้ของการสร้างหรือการทำลายเหล่านี้ก็ไม่มีความชัดเจน
"แรงต้านแรงโน้มถ่วง" มักจะถูกนำมาใช้เรียกขานเพื่อกล่าวถึงอุปกรณ์ที่ดูราวกับว่าพวกมันย้อนกลับแรงโน้มถ่วงได้แม้ว่าพวกมันจะถูกดำเนินการผ่านวิธีการอื่น ๆ ก็ตาม, ตัวอย่างเช่น เครื่องยก (lifter) ซึ่งบินอยู่ในอากาศได้โดยใช้สนามแม่เหล็กไฟฟ้า
ในปี 1948 มีนักธุรกิจที่ประสบความสำเร็จชื่อ รอเจอร์ แบ๊บเซน (Roger Babson) (ผู้ก่อตั้งวิทยาลัยแบ๊บเซน (Babson College)) ได้ก่อตั้งมูลนิธิวิจัยแรงโน้มถ่วง (Gravity Research Foundation) เพื่อศึกษาวิธีการที่จะลดผลกระทบที่เกิดขึ้นจากแรงโน้มถ่วง ความพยายามของพวกเขาในตอนแรกออกจะดูเหมือนค่อนข้าง "บ้า ๆ บอ ๆ" (crankish) แต่พวกเขาก็ได้จัดการประชุมเป็นครั้งคราวเพื่อที่จะดึงคนอย่างเช่น คลาเรนซ์ เบิร์ดไซย์ (Clarence Birdseye) ซึ่งเป็นที่รู้จักกันดีสำหรับธุรกิจผลิตภัณฑ์อาหารแช่แข็ง และ อิกอร์ ซิกอร์สกี (Igor Sikorsky) ซึ่งเป็น "บิดาแห่งเฮลิคอปเตอร์" มาร่วมวงด้วย เมื่อเวลาผ่านไปทางมูลนิธิได้หันเหความสนใจออกไปจากความพยายามที่จะควบคุมบังคับแรงโน้มถ่วงเอาไว้ใช้ประโยชน์, ไปเป็นความพยายามที่เพียงแค่อยากจะทำความรู้และความเข้าใจมันให้ดียิ่งขึ้นมากกว่านี้ ต่อมามูลนิธินี้เกือบจะสลายตัวหายสาบสูญไปหลังจากการตายของแบ๊บเซน (Babson) ผู้ที่ได้ก่อตั้งมูลนิธินี้ขึ้น ในปี 1967 อย่างไรก็ตามทางมูลนิธินี้ก็ยังคงเดินหน้าทำงานต่อไปจนได้รับรางวัลจากการนำเสนอการเขียนเรียงความได้เงินรางวัลเป็นจำนวนถึง 5,000 ดอลล่าร์สหรัฐ ในปี ค.ศ. 2013 ต่อมามูลนิธินี้ก็ยังคงได้รับการบริหารงานต่อมาโดยการแยกตัวออกมาอยู่ที่เมืองเวลสลีย์, ในมลรัฐแมสซาชูเซต (Wellesley, Massachusetts) โดย จอร์จ ไรด์เอาต์ จูเนียร์ (George Rideout, Jr.) ผู้เป็นลูกชายของผู้อำนวยการคนเดิมของมูลนิธิ
มีความพยายามอยู่เป็นอันมากในการที่จะสร้างอุปกรณ์การต่อต้านแรงโน้มถ่วงและรายงานจำนวนเล็ก ๆ น้อย ๆ ของผลกระทบของปรากฏการณ์ของแรงต่อต้านแรงโน้มถ่วงที่เกิดขึ้นตามธรรมชาติเหมือนอย่างกับในวรรณกรรมทางวิทยาศาสตร์ตามที่เคยอ่านกัน
ไจโรสโคป (Gyroscopes) สามารถสร้างแรงให้เกิดขึ้นในตัวเองได้เมื่อขณะเกิดการบิดตัวในขณะที่กำลังดำเนินการ "เคลื่อนตัวมันเองออกมาจากแนวระนาบ" และสามารถทำให้เกิดปรากฏการณ์ที่จะยกตัวเองให้ลอยตัวอยู่ได้โดยประสานแรงยกตัวเองให้อยู่ในลักษณะที่ "ต่อต้าน" กับแรงโน้มถ่วง"Fictional accounts"
ลาโกอามีรีม
ลาโกอามีรีม () หรือ ลากูนาเมริน () เป็นทะเลสาบทางตอนใต้ของรัฐรีโอกรันดีโดซูล ประเทศบราซิล จนถึงทางตะวันออกของประเทศอุรุกวัย มีความยาวราว 108 ไมล์ (174 กม.) และความกว้างราว 6 ถึง 22 ไมล์ (35 กม.) เป็นทะเลสาบรูปร่างยาวและแคบ
ตำเสาหนู
ตำเสาหนู เป็นไม้พุ่มในวงศ์ Sapindaceae เปลือกลำต้นสีน้ำตาลแตกเป็นร่อง ตามความยาวของลำต้น ใบเดี่ยว เส้นกลางใบสีเขียวเหลืองนูนด้านหลังใบ ดอกช่อ กลีบดอกมีขนาดเล็ก ผลเดี่ยว มีปีก 2-3 พู ผลสีเขียวอ่อน เมื่อแก่เป็นสีน้ำตาลอ่อน เมล็ดเดียว ปลิวตามลมได้ 
ทางภาคใต้ของไทยใช้ทำเครื่องมือประมงและไม้กวาด ชาวเมารีในนิวซีแลนด์ใช้ไม้ทำอาวุธ ชาวพื้นเมืองในฮาวายใช้เนื้อไม้ทำของใช้ต่างๆ และใช้สีแดงจากผลเป็นสีย้อม
สปีชีส์ย่อยของตำเสาหนูได้แก่:
ชื่อพ้องได้แก่
สกุลเงาะ
สกุลเงาะ หรือ Nephelium เป็นสกุลที่ประกอบด้วย 25 สปีชีส์ในวงศ์ Sapindaceae เป็นพืชพื้นเมืองในเอเชียตะวันออกเฉียงใต้ เป็นไม้ไม่ผลัดใบ มีผลที่รับประทานได้ โดยเงาะเป็นชนิดที่เป็นที่รู้จักดีที่สุด พืชในสกุลนี้มีความใกล้เคียงกับสกุล "Litchi" และ "Dimocarpus"
เงาะขนสั้น
เงาะขนสั้น หรือ "Nephelium ramboutan-ake" เป็นพืชที่มีลักษณะใกล้เคียงกับเงาะ ภาษาสเปนและภาษามลายูเรียกปูลาซัน ภาษาอินโดนีเซียเรียก กาปูลาซัน ในฟิลิปปินส์เรียกบูลาลา เป็นไม้ยืนต้น ใบประกอบ ดอกออกตามปลายกิ่งหรืออยู่ค่อนลงมาจากปลายกิ่ง ไม่มีกลีบดอก ผลรูปรีจนถึงค่อนข้างกลม มีหนามยาวปกคลุมหนาแน่น ผลสีแดงอมเหลืองหรือดำ เมล็ดมีเยื่อหุ้มสีขาว ผลนิยมรับประทานสด รสหวานกว่าเงาะและลิ้นจี่
เงาะไม่มีขน
เงาะไม่มีขน เป็นพืชที่มีความใกล้เคียงกับเงาะ ผลเป็นแบบผลเมล็ดเดียวเช่นเดียวกัน แต่เปลือกผลไม่มีขน นิยมรับประทานสดเป็นผลไม้ แต่ยังไม่มีการปลูกเป็นการค้า 
รู้จักดีและนำมารับประทานเมื่อสุกเต็มที่
ผักคา
ผักคา () เป็นไม้เลื้อยใน วงศ์ถั่ว วงศ์ย่อย Mimisoidae เป็นไม้เถาเนื้อแข็งเลื้อยได้ไกลลักษณะคล้ายชะอม ลำต้นมีหนาม ยอดและใบอ่อนกินได้ มีกลิ่นเหม็นเขียว ออกดอกเดือนธันวาคม – มกราคม พบครั้งแรกในไทยโดยนายขรรชัย บุญช่วย และนายบุญชู นิ่มอนงค์ ที่จังหวัดเชียงราย กระจายพันธุ์ในภาคเหนือ ภาคตะวันออกเฉียงเหนือและภาคกลาง ชื่อสปีชีส์ย่อยตั้งเป็นเกียรติแก่หมอคาร์ ชาวไอริช
นภัทร สีเสริม
นภัทร สีเสริม ชื่อเดิม จันทร์เพ็ญ สีเสริม เป็นนักกีฬาฟุตบอลหญิงทีมชาติไทย โดยทำหน้าที่เป็นนักฟุตบอลทีมชาติมากว่า 10 ปี ผู้ซึ่งเล่นในตำแหน่งกองกลางและเคยทำหน้าที่เป็นกัปตันของทีม
นอกจากนี้ เธอยังเคยทำหน้าที่ร่วมสังกัดสโมสรฟุตบอลสเปรันซาโอซะกะ-ทะกะสึกิ โดยได้รับการชื่นชมจากเค็นจิ ฮนนะมิ ซึ่งเป็นหัวหน้าผู้ฝึกสอนของสโมสรดังกล่าว ผ่านทางเว็บไซต์โกล.คอม ในด้านความเร็ว และการจ่ายบอลที่ชาญฉลาด
นภัทร สีเสริม เป็นชาวจังหวัดหนองบัวลำภู เดิมเคยเล่นกีฬาเซปักตะกร้อมาก่อน และได้ร่วมทีมฟุตบอลหญิงทีมชาติไทยตั้งแต่อายุ 14 ปีเมื่อครั้งที่เรียนระดับมัธยมต้นที่โรงเรียนกีฬาจังหวัดขอนแก่น รวมถึงเคยรวมอยู่ในชุดแชมป์ซีเกมส์ 2007 ที่จังหวัดนครราชสีมา
ส่วนผลงานในระดับสโมสร เคยร่วมครองแชมป์ไทยวีเมน พรีเมียร์ลีก เมื่อครั้งที่อยู่ร่วมกับธอส. อาร์แบค สองสมัยในปี 2007-2008 และ 2009-2010 ตลอดจนเมื่อครั้งที่อยู่ร่วมกับสโมสรฟุตบอลหญิงวิทยาลัยบัณฑิตเอเชีย สองสมัยในปี 2011 และ 2012-2013
วันที่ 21 พฤษภาคม พ.ศ. 2556 นภัทรเป็นผู้มีส่วนช่วยให้ทีมชาติไทยเป็นฝ่ายชนะฟุตบอลหญิงทีมชาติบังกลาเทศ ในการแข่งขันฟุตบอลหญิงเอเชียนคัพ 2014 รอบคัดเลือก จากนั้น ในวันที่ 25 พฤษภาคม เธอได้เป็นหนึ่งในผู้มีส่วนช่วยให้ทีมชาติไทยเป็นฝ่ายชนะฟุตบอลหญิงทีมชาติอิหร่าน ซึ่งส่งผลให้ทีมชาติไทยสามารถเข้าสู่การแข่งขันฟุตบอลหญิงเอเชียนคัพ 2014 รอบสุดท้ายได้สำเร็จ และในช่วงต้นเดือนมิถุนายนของปีเดียวกันนี้ นภัทรได้เซ็นสัญญาอย่างเป็นทางการร่วมกับสโมสรฟุตบอลสเปรันซาโอซะกะ-ทะกะสึกิ ซึ่งเป็นสโมสรฟุตบอลที่มีชื่อเสียงในแอลลีก
รายพระนามพระมหากษัตริย์ศรีลังกา
"ดูบทความหลักที่ ราชอาณาจักรธรรมบันดี"
"ดูบทความหลักที่ ราชวงศ์วิชัย"
ช็อน โบรัม
ช็อน โบรัม (; เกิด 22 มีนาคม 2529) หรือที่ใช้ในการแสดง โบรัม เป็นักร้อง นักแสดงสาวชาวเกาหลีใต้ และเป็นที่รู้จักในฐานะสมาชิกวงที-อารา มีอายุมากที่สุด แต่เธอมักถูกเข้าใจผิดว่าเป็นน้องเล็กของวง
ช็อน โบรัม เกิดในโซล ประเทศเกาหลีใต้
Twitter : @BoRam_0322
สาขาการจัดการทรัพยากร มหาวิทยาลัยเกษตรศาสตร์
สาขาการจัดการทรัพยากร เป็นโครงการสหวิทยาการในระดับปริญญาโทที่เก่าแก่ที่สุดโครงการหนึ่งของมหาวิทยาลัยเกษตรศาสตร์ เปิดสอนมาตั้งแต่ภาคปลาย ปีการศึกษา 2528 มีคณาจารย์ประจำหลักสูตรที่มีความหลากหลายในสาขาความเชี่ยวชาญ มีความรู้ความสามารถและความพร้อมในการให้ความรู้และประสบการณ์แก่นิสิตโดยตรง คณาจารย์เหล่านี้มาจาก คณะวิชาที่สำคัญในมหาวิทยาลัยเกษตรศาสตร์ ได้แก่ คณะเศรษฐศาสตร์ คณะวิศวกรรมศาสตร์ คณะเกษตร คณะวนศาสตร์ คณะประมง และคณะสังคมศาสตร์ เป็นต้น  ภาษาไทย : หลักสูตรวิทยาศาสตรมหาบัณฑิต สาขาวิชาการจัดการทรัพยากร
 ชื่อเต็ม : วิทยาศาสตรมหาบัณฑิต (การจัดการทรัพยากร)
เชื้อ ทิพย์มณี
นายเชื้อ ทิพย์มณี (6 พฤษภาคม พ.ศ. 2470 - ???) อดีตสมาชิกสภาผู้แทนราษฎรจังหวัดสงขลา 3 สมัย
เชื้อ ทิพย์มณี เกิดเมื่อวันที่ 6 พฤษภาคม พ.ศ. 2470 เป็นบุตรของนายฮวด และ นางเชย มีศักดิ์เป็นญาติผู้น้อง นายสงบ ทิพย์มณี อดีต ส.ส. สงขลา จบการศึกษาระดับมัธยมศึกษาชั้นปีที่ 3 จากโรงเรียนวชิรานุกูล
อดีตเคยทำธุรกิจเกี่ยวกับค้าควายและประกอบอุตสาหกรรมเหมืองแร่ เชื้อลงสมัครรับเลือกตั้งสมาชิกสภาผู้แทนราษฎร ครั้งแรกใน เดือนกุมภาพันธ์ พ.ศ. 2500 ไม่สังกัดพรรคการเมือง ซึ่งได้รับเลือกตั้งในครั้งแรก และได้รับเลือกติดต่อกันรวม 3 ครั้ง
ต่อมา ลงสมัครรับเลือกตั้ง ใน พ.ศ. 2518 สังกัดพรรคธรรมสังคม และ พ.ศ. 2519 สังกัดพรรคพลังเสรี แต่ไม่ได้รับเลือกตั้งทั้ง 2 ครั้ง จึงวางมือทางการเมืองในที่สุด
เชื้อ ทิพย์มณี ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
เกี่ยว ลาก กระชากนรก
เกี่ยว ลาก กระชากนรก () เป็นภาพยนตร์แนวเชือดไล่ฆ่าคนในปี ค.ศ. 2006 กำกับโดย กรีโกรี ดาร์ค อำนวยการสร้างโดย โจเอล ไซมอน และนำแสดงโดยนักมวยปล้ำอาชีพ เคน เป็นภาพยนตร์เรื่องแรกที่ผลิตโดย ดับเบิลยูดับเบิลยูอี สตูดิโอส และจัดจำหน่ายโดย ไลออนเกตเอ็นเตอร์เทนเมนต์ ในวันที่ 19 พฤษภาคม ค.ศ. 2006
ภาพยนตร์ชุดนี้ได้รับการตั้งชื่อเรื่องผ่านไปหลายชื่อ ก่อนที่ "See No Evil" เป็นชื่อสุดท้ายที่ได้รับการเลือก โดยชื่อแรกที่ใช้ตอนแรกคือ "อายสครีมแมน" แต่ในภายหลังได้เปลี่ยนเป็น "เดอะกู๊ดไนท์แมน" จากนั้นใช้ชื่อ "กู๊ดไนท์" ก่อนที่จะกำหนดให้เป็น "See No Evil" ในเวลาต่อมา
ภาพยนตร์เรื่องนี้เปิดฉายเมื่อวันที่ 19 พฤษภาคม ค.ศ. 2006 และทำรายได้ 4,581,233 ดอลลาร์สหรัฐ จากโรงภาพยนตร์เพียง 1,257 โรง และสามารถทำยอดขั้นต้น 15,003,884 ดอลลาร์สหรัฐในบ็อกซ์ออฟฟิซ จากงบภาพยนตร์ 8,000,000 ดอลลาร์สหรัฐ ภาพยนตร์เรื่องนี้ได้รับความเห็นเชิงลบอย่างมากจากร็อทเทนโทเมโต โดยให้คะแนนโดยรวมที่ 9%
สุชาติ จันทรโชติกุล
พันเอกสุชาติ จันทรโชติกุล (เกิด 3 มีนาคม พ.ศ. 2493) อดีตสมาชิกสภาผู้แทนราษฎรจังหวัดสงขลา 1 สมัยและอดีต สมาชิกสภาขับเคลื่อนการปฏิรูปประเทศ สายการปกครองท้องถิ่น
พันเอกสุชาติ จันทรโชติกุล เกิดเมื่อวันที่ 3 มีนาคม พ.ศ. 2493 สำเร็จการศึกษาปริญญาตรี วิทยาศาสตรบัณฑิต จาก โรงเรียนนายร้อยพระจุลจอมเกล้า
พันเอกสุชาติ เคยดำรงตำแหน่งเป็น ผู้บังคับกองพันทหารราบที่ 4 กรมทหารราบที่ 5 และ ผู้บังคับการกรมทหารพรานที่ 43 จังหวัดนราธิวาส ในช่วงปี พ.ศ. 2533 ถึง พ.ศ. 2535
พันเอกสุชาติ ได้รับเลือกตั้งเป็นสมาชิกสภาผู้แทนราษฎร ครั้งแรกใน เดือนมีนาคม พ.ศ. 2535 สังกัดพรรคความหวังใหม่ ซึ่งได้รับเลือกตั้งครั้งเดียว
พันเอกสุชาติ จันทรโชติกุล ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือพันเอกสุชาติได้รับโปรดเกล้า ฯ แต่งตั้งให้ดำรงตำแหน่งสมาชิกสภาขับเคลื่อนการปฏิรูปประเทศเมื่อวันที่ 5 ตุลาคม พ.ศ. 2558 กระทั่งได้ลาออกจากตำแหน่งสมาชิกสภาขับเคลื่อนการปฏิรูปประเทศโดยมีผลตั้งแต่วันที่ 1 กรกฎาคม พ.ศ. 2560 เพื่อลงสมัครรับเลือกตั้งสมาชิกสภาผู้แทนราษฎร
ในวันศุกร์ที่ 2 มีนาคม พ.ศ. 2561 พันเอกสุชาติได้จับมือกับนาย ชวน ชูจันทร์ ประธานประชาคมตลาดน้ำคลองลัดมะยมยื่นจดทะเบียนจัดตั้งพรรคการเมืองในชื่อ พรรคพลังประชารัฐ
หญิง ธิติกานต์ อาร์สยาม
หญิง ธิติกานต์ นักร้องเพลงลูกทุ่งหญิงซุปเปอร์สตาร์ชาวไทย สังกัดค่าย อาร์ สยาม ในเครือ อาร์เอส เจ้าของฉายาผู้หญิงเสียงดี เป็นนักร้องลูกทุ่งที่มีชื่อเสียงโด่งดังในปัจจุบันจากผลงานเพลง เขียนด้วยใจลบด้วยน้ำตา,ไม่มีเธอจะบอกรักใคร,น้ำใต้เข่า,รักสามเส้าเราสามคน,ยอมจำนนฟ้าดิน,จันทร์,ฆาตกรดีเด่น,กอดฉัน,อสงไขย,ทั้งรักทั้งเกลียด,ทนพิษความเศร้าไม่ไหว,กุหลาบในใจน้อง,รักคงยังไม่พอ ฯลฯ
ธิติกานต์ ไต้ไธสง หรือชื่อเดิมคือ ดวงใจ ใต้ไธสง, ฐิตาภา ไต้ไธสง และ ธิติกานต์ ไต้ไธสง ตามลำดับ ชื่อเล่น หญิง ชื่อที่ใช้ในวงการคือ หญิง ธิติกานต์เกิดที่เขตทุ่งครุในกรุงเทพมหานครเมื่อวันที่ 8 ตุลาคม พ.ศ. 2526 จบการศึกษาปริญญาตรี คณะนิเทศศาสตร์ มหาวิทยาลัยราชภัฏธนบุรี ธิติกานต์เป็นนักร้องลูกทุ่งในสังกัดอาร์ สยาม ในเครืออาร์เอส
หญิงนักร้องสาวพลังเสียงกังวานใส เจ้าของฉายา ผู้หญิงเสียงดี ที่มีดีทั้งน้ำเสียง ลีลาการร้องโดดเด่น มีพลังสะกดหัวใจคนฟังอย่างหาตัวจับยาก เธอมีทักษะ เทคนิคการร้อง แทนการเอื้อนลูกคอแตกต่างจากลูกทุ่งทั่ว ๆ ไป ที่เรียกว่า สไตล์เพลงลูกทุ่งสำเนียงใหม่ ถือเป็นความแปลกใหม่ ฟังแล้วสัมผัสได้ถึงความหวาน ไพเราะ และความซึ้ง ทำให้เธอเป็นนักร้องที่มีสไตล์เพลงแตกต่างจากคนอื่น และเป็นจุดเด่นสำคัญในการทำงานเพลงทุก ๆ อัลบั้มของเธอ หญิง ธิติกานต์ มีผลงานเพลงออกมาให้แฟน ๆ ได้ฟังกันอย่างต่อเนื่อง และทุกชุดก็มีหลายเพลงที่ยังฮิตติดใจเป็นที่ชื่นชอบของแฟนเพลง ตั้งแต่ชุดแรกใน เพลงเขียนด้วยใจลบด้วยน้ำตา, ไม่มีเธอจะบอกรักใคร จนมาถึงอัลบั้มชุดล่าสุด "มายาแห่งความรัก" ที่นำเพลงเก่าๆมาร้องใหม่ในสไตล์ลูกทุ่ง เช่นเพลง อสงไขย, บัวแล้งน้ำ, รักไม่มีวันตาย และอีกมากมาย
ปี พ.ศ. 2545 สังกัดค่าย SST ในชื่อ "หญิง ดวงใจ" กับอัลบั้ม "รักคนอ้วน"
เป็นการนำบทเพลงที่โด่งดังและฮิตที่สุดของ หญิง ธิติกานต์ ตั้งแต่อัลบั้ม เขียนด้วยใจลบด้วยน้ำตา ถึงอัลบั้ม ไม่มีเธอจะบอกรักใคร มารวมไว้ในอัลบั้มนี้ พร้อม 2 เพลงใหม่ล่าสุด กับเพลง อย่าเอาฉันไปเปรียบกับคนอื่น และเพลง ไปรักกันไกลๆ
เป็นการนำบทเพลงไทยสากล ที่ได้รับความนิยมของค่าย อาร์เอส มาขับขานใหม่ในแบบฉบับ หญิง ธิติกานต์
เป็นการนำบทเพลงจากปลายปากกาของ พรพจน์ อันทนัย มาขับขานใหม่ในแบบฉบับ หญิง ธิติกานต์ อาร์สยาม
เป็นการนำบทเพลงประกอบละคร ที่ได้รับความนิยม มาขับขานใหม่ในแบบฉบับ หญิง ธิติกานต์ อาร์สยาม
เป็นการนำบทเพลงที่ได้รับความนิยมในยุค 1980 มาขับขานใหม่ในแบบฉบับ หญิง ธิติกานต์ อาร์สยาม
เป็นการนำบทเพลงที่โด่งดังและฮิตที่สุดของ หญิง ธิติกานต์ อาร์สยาม ตั้งแต่อัลบั้ม เขียนด้วยใจลบด้วยน้ำตา ถึงอัลบั้มพิเศษ เพลงรักจากใจหญิง ชุดที่ 2 มารวมไว้ในอัลบั้มนี้
เป็นการนำบทเพลงที่โด่งดังและฮิตที่สุดของ หญิง ธิติกานต์ อาร์สยาม ตั้งแต่อัลบั้มพิเศษ เพลงรักจากใจหญิง ชุดที่ 1 ถึงอัลบั้มพิเศษ มายาแห่งความรัก ซึ่งจะเน้นเพลงที่นำเอาบทเพลงที่โด่งดังในอดีต มาถ่ายทอดใหม่ มารวมไว้ในอัลบั้มนี้อัลบั้มพิเศษ อาร์สยาม 5 ปีทอง พี่น้องร้องเพลงรัก เป็นโปรเจกต์พิเศษในโอกาสครบรอบ 5 ปี ของค่าย อาร์สยาม เป็นการรวมตัวกันของศิลปินอาร์สยาม ทั้งหมดกว่า 32 ชีวิต ซึ่งอัลบั้มนี้มีทั้งหมด 2 ชุด หญิง ธิติกานต์ อยู่ชุดที่ 2
เป็นอัลบั้มที่นำเพลงเก่าของ ชาย เมืองสิงห์ มาขับร้องใหม่โดยศิลปินลูกทุ่งจากค่าย อาร์สยาม กว่า 18 ชีวิต
สาขา การขับร้องเพลงดีเด่นด้านภาษาไทย ประเภท ผู้ขับร้องเพลงไทยลูกทุ่งหญิง เนื่องในวันภาษาไทยแห่งชาติ
เชื้อเพลิงไฮโดรเจน
เชื้อเพลิงไฮโดรเจน ถูกนำไปใช้ในเซลล์ไฟฟ้าเคมีหรือจุดระเบิดในเครื่องสันดาปภายในเพื่อให้พลังงานกับอุปกรณ์อิเล็กโทรนิคส์หรือรถไฟฟ้า มันยังถูกใช้ในการขับเคลื่อนยานอวกาศ และมีศักยภาพที่จะถูกผลิตในเชิงพานิชย์เพื่อใช้กับการขนส่งทั้งภาคพิ้นดินและทางอากาศ เชื้อเพลิงไฮโดรเจนไม่ปล่อยมลภาวะในสิ่งแวดล้อม
ไฮโดรเจนเป็นธาตุแรกในตารางธาตุ เป็นธาตุที่เบาที่สุดในโลก เนื่องจากมันเบามาก มันมัจะลอยขึ้นไปในชั้นบรรยากาศ จึงยากที่จะได้เห็นมันในรูปบริสุทธิ์คือ H2 ในเปลวแก๊สไฮโดรเจนหรือในขณะที่กำลังใหม้ในอากาศ H2 จะทำปฏิกิริยากับ O2 เป็นน้ ำ(H2O) และปล่อยความร้อนออกมา กับ ไนโตรเจนออกไซด์อีกเล็กน้อย
ในเมื่อไฮโดรเจนติดไฟได้ มันจึงทำตัวเหมือนกับว่ามันเป็นเชื้อเพลิง แต่มันเป็นแค่พาหะของพลังงานตัวหนึ่งเท่านั้น เหมือนกับไฟฟ้า ที่ไม่ใช่แหล่งพลังงาน ดังนั้น ไฮโดรเจนจึงต้องถูกสร้างขึ้นมา ซึ่งการผลิตมันขึ้นมา ทำให้เกิดผลกระทบกับสิ่งแวดล้อม เพราะมันต้องการเชื้อเพลิงพลังงานอย่างอื่นในการผลิต เชื้อเพลิงที่ใช้ผลิตมีปริมาณพลังงานมากกว่าพลังงานที่ตัวมันเองสามารถผลิตได้เสียอีก ซึ่งผิดหลักการอนุรักษ์พลังงาน ยกตัวอย่าง ไฮโดรเจน 1 กก ต้องใช้พลังงานไฟฟ้าในการผลิต 39 หน่วย ไฮโดรเจน 1 กก มีพลังงาน 123 MJ แต่พลังไฟฟ้า 1 หน่วย เท่ากับ 3.6 MJ พลังไฟฟ้า 39 หน่วย เท่ากับ 39x3.6 =140 หน่วย แสดงว่า ต้องใช้พลังงาน 140 MJ เพื่อผลิตให้ได้พลังงาน 123 MJ
มีหลายวิธี เช่นไฮโดรเจนที่ได้จากขบวนการผลิต เป็นพาหะของพลังงาน ที่จะถูกนำไปใช้ในขบวนการอื่น เมื่อมันถูกเผา พลังงานที่ได้จะออกมาในรูปของความร้อน ที่อุณหภูมิประมาณ 2000°C
เชื้อเพลิงไฮโดรเจนสามารถจ่ายพลังงานให้กับรถยนต์ เรือหรือเครื่องบิน หรือให้กับเซลล์เชื้อเพลิงเพื่อให้กำลังกับมอเตอร์ไฟฟ้า
ในเรื่องความปลอดภัยจากการระเบิด รถยนต์ที่ใช้เชื้อเพลิงไฮโดรเจน มีความปลอดภัยเท่ากับรถยนต์ที่ใช้น้ำมันปกติ
ฮโยมิน
พัก ซ็อน-ย็อง (; 30 พฤษภาคม พ.ศ. 2532 – )หรือชื่อในการแสดง ฮโยมิน เป็นนักร้อง นักร้องสาวชาวเกาหลีใต้ รู้จักในสถานะสมาชิกวง ที-อารา
ฮโยมิน เกิดวันที่ 30 พฤษภาคม 2532 เกิดที่เมือง ปูซาน เกาหลีใต้
สำเภา ประจวบเหมาะ
นายสำเภา ประจวบเหมาะ (21 พฤษภาคม พ.ศ. 2475 - 15 ธันวาคม พ.ศ. 2559) อดีตรัฐมนตรีช่วยว่าการกระทรวงเกษตรและสหกรณ์ และอดีตสมาชิกสภาผู้แทนราษฎรจังหวัดประจวบคีรีขันธ์ 9 สมัย
สำเภา ประจวบเหมาะ เกิดเมื่อวันที่ 21 พฤษภาคม พ.ศ. 2475 เป็นบุตรของนายพิเคราะห์ และ นางกิมลี้ ประจวบเหมาะ จบการศึกษา ระดับมัธยมศึกษาตอนปลาย จากโรงเรียนประจวบวิทยาลัย
สำเภา ประจวบเหมาะ เสียชีวิตด้วยภาวะติดเชื้อในกระแสเลือด เมื่อวันที่ 15 ธันวาคม พ.ศ. 2559 สิริอายุรวม 84 ปี
สำเภา ลงเลือกตั้งสมาชิกสภาผู้แทนราษฎรครั้งแรกใน พ.ศ. 2519 สังกัดพรรคชาติไทย และได้รับเลือกต่อกันรวม 9 ครั้ง
สำเภา ได้รับแต่งตั้งเป็นรัฐมนตรีในรัฐบาลพลเอกชวลิต ยงใจยุทธ เป็นรัฐมนตรีช่วยว่าการกระทรวงเกษตรและสหกรณ์ (ครม.52)
ก่อนที่ต่อมาจะไม่ได้รับเลือกตั้ง ในปี พ.ศ. 2544 โดยพ่ายแพ้ให้กับ นายมนตรี ปาน้อยนนท์ จากพรรคประชาธิปัตย์ และวางมือทางการเมืองในที่สุด
สำเภา ประจวบเหมาะ ได้รับการเลือกตั้งเป็นสมาชิกสภาผู้แทนราษฎรทั้งหมด 9 สมัย คือ
ปี พ.ศ. 2552 ถูกศาลล้มละลายกลาง สั่งให้เป็นบุคคลล้มละลาย
วัฒนธรรมลาว
ประเทศลาวมีวัฒนธรรมลาวที่เป็นเอกลักษณ์ของตนเอง นับถือศาสนาพุทธนิกายเถรวาทที่ได้รับอิทธิพลจากอินเดีย และได้รับอิทธิพลจากวัฒนธรรมจีนด้วย สามารถเห็นได้จากภาษา ศิลปะ วรรณคดี วิถีชีวิตของชาวลาวได้รับอิทธิพลจากศาสนาพุทธมากทำให้ชาวลาวเป็นผู้มีความอดทนและยอมรับการเปลี่ยนแปลงได้ดี
เทศกาลที่สำคัญในลาวคือบุญผะเหวดซึ่งจัดขึ้นปีละครั้ง ใช้เวลา 2 วัน ส่วนใหญ่ตรงกับช่วงมกราคม – กุมภาพันธ์ โดยจะขึ้นกับปฏิทินทางจันทรคติ พระภิกษุจะเทศนาเรื่องมหาเวสสันดรชาดก หรือที่เรียกว่ามหาชาติ
ดนตรีของชาวลาวมีเครื่องดนตรีที่เป็นเอกลักษณ์คือแคน ในวงดนตรีมีนักร้องเรียกว่าหมอลำและคนเป่าแคนที่เรียกหมอแคน ลำสาละวันเป็นการแสดงที่มีชื่อเสียงของลาว 
ภาษาหลักของชาวลาวคือภาษาลาว แม้จะมีภาษาของชนกลุ่มน้อยต่างๆอีกมาในประเทศลาว ภาษาลาวเป็นภาษาที่มีการแสดงถึงระดับความสุภาพในภาษา
กำชัย เรืองกาญจนเศรษฐ์
นายกำชัย เรืองกาญจนเศรษฐ์ (เกิด 9 ธันวาคม พ.ศ. 2488) อดีตรัฐมนตรี และอดีตสมาชิกสภาผู้แทนราษฎรจังหวัดสุรินทร์ 5 สมัย
กำชัย เรืองกาญจนเศรษฐ์ เกิดเมื่อวันที่ 9 ธันวาคม พ.ศ. 2488 เป็นบุตรของนายวุฒิพงษ์ และ นางทองพูน เรืองกาญจนเศรษฐ์ จบการศึกษา ระดับปริญญาตรี สาขาครุศาสตร์ จาก MURRAY STATE UNIVERSITY MURRAY KY ปริญญาโท สาขาสังคมศาสตร์ จาก BALL STATE UNIVERSITY MUNCIE INDI
กำชัย ลงเลือกตั้งสมาชิกสภาผู้แทนราษฎรครั้งแรกใน พ.ศ. 2526 สังกัดพรรคกิจสังคม และได้รับเลือกเรื่อยมารวม 5 ครั้ง
กำชัย ได้รับแต่งตั้งเป็นรัฐมนตรีในรัฐบาลพลเอกสุจินดา คราประยูร เป็นเป็นรัฐมนตรีช่วยว่าการกระทรวงคมนาคม (ครม.48) และ ในรัฐบาลนายชวน หลีกภัย เป็นรัฐมนตรีช่วยว่าการกระทรวงศึกษาธิการ (ครม.50)
ก่อนที่ต่อมาจะไม่ได้รับเลือกตั้ง ในปี พ.ศ. 2544 โดยพ่ายแพ้ให้กับ นายประดุจ มั่นหมาย จากพรรคไทยรักไทย และวางมือทางการเมืองในที่สุด
กำชัย เรืองกาญจนเศรษฐ์ ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
สวัสดิ์ สืบสายพรหม
สวัสดิ์ สืบสายพรหม (เกิด 8 มกราคม พ.ศ. 2490) อดีตรัฐมนตรีช่วยว่าการกระทรวงเกษตรและสหกรณ์ และอดีตสมาชิกสภาผู้แทนราษฎรจังหวัดศรีสะเกษ 4 สมัย และอดีตนายกเทศมนตรีเทศบาลตำบลเมืองขุขันธ์
สวัสดิ์ สืบสายพรหม เกิดเมื่อวันที่ 8 มกราคม พ.ศ. 2490 เป็นบุตรของนายแก้ว และ นางเสียงสี สืบสายพรหม จบการศึกษา จากวิทยาลัยเพาะช่าง
อดีตเคยเป็นสมาชิกสภาจังหวัดศรีสะเกษในช่วง พ.ศ. 2523 ถึง พ.ศ. 2526 ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรกใน พ.ศ. 2526 สังกัดพรรคกิจสังคม แต่ได้รับเลือกตั้งในครั้งต่อมา (พ.ศ. 2529) และได้รับเลือกติดต่อกันรวม 4 ครั้ง
ในปี พ.ศ. 2531 เขาได้เข้าร่วมงานกับพรรคประชาชน และรับตำแหน่งเป็นกรรมการบริหารพรรค
สวัสดิ์ ได้รับแต่งตั้งเป็นรัฐมนตรีในรัฐบาลนายชวน หลีกภัย เป็นรัฐมนตรีช่วยว่าการกระทรวงเกษตรและสหกรณ์ (ครม.50)
ก่อนที่ต่อมาจะไม่ได้รับเลือกตั้ง ในปี พ.ศ. 2544 โดยพ่ายแพ้ให้กับ พันตำรวจเอกทิน วงศ์ปลั่ง จากพรรคชาติไทย หลังจากนั้นจึงได้วางมือทางการเมือง
สวัสดิ์ สืบสายพรหม ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
สืบสวัสดิ์ สืบสายพรหม
สืบสวัสดิ์ สืบสายพรหม
ปัจจุบันเป็นนายกเทศมนตรีตำบลเมืองขุขันธ์
ช่อง 6
ช่อง 6 เป็นช่องรายการสำหรับเด็กและรายการเก่าของบริษัท เวิร์คพอยท์ เอ็นเทอร์เทนเมนท์ จำกัด (มหาชน)ที่เคยออกอากาศ นำกลับมาออกอากาศในระบบดิจิทัล
บมจ.เวิร์คพอยท์ฯ ได้เปิดช่องโทรทัศน์ผ่านดาวเทียม ชื่อว่าสถานีโทรทัศน์ช่อง 6 รอบรู้ดูสนุก เพื่อนำรายการที่ยุติการออกอากาศจากเวิร์คพอยท์ทีวีมาออกอากาศอีกครั้งหนึ่ง โดยเริ่มทดลองออกอากาศ เมื่อวันที่ 1 มีนาคม พ.ศ. 2556
ช่อง 6 เคยออกอากาศทางทรูวิชั่นส์ก่อนที่จะยุติการออกอากาศเนื่องจากปัญหาทางการเมือง
เพื่อให้เข้ากับการเข้าสู่ทีวีดิจิตอลนำรายการที่ผลิดขึ้นเองออกอากาศทางช่อง เวิร์คพอยท์ทีวี และ รายการเก่าที่ออกอากาศทางช่อง เวิร์คพอยท์ทีวี ย้ายไปออกอากาศ ทางช่อง 6 ทั้งหมด และในวันที่ 22 ธันวาคม พ.ศ. 2557 ทางสถานีโทรทัศน์ช่อง 6 ได้ประกาศผ่านทางแฟนเพจเฟสบุ๊คของทางสถานีฯว่าจะทำการยุติการออกอากาศในวันที่ 1 มกราคม พ.ศ. 2558 โดยมีช่อง ทูนามิ มาแทนที่
นำเสนอรายการการ์ตูน รายการยอดนิยมต่าง ๆ โดยออกอากาศทุกวัน 24 ชั่วโมง
ประเทือง วิจารณ์ปรีชา
นายประเทือง วิจารณ์ปรีชา (เกิด 31 กรกฎาคม พ.ศ. 2478) อดีตรองโฆษกประจำสำนักนายกรัฐมนตรี อดีตสมาชิกสภาผู้แทนราษฎรจังหวัดพิษณุโลก และ อดีตสมาชิกสภาผู้แทนราษฎรจังหวัดสิงห์บุรี รวม 8 สมัย
ประเทือง วิจารณ์ปรีชา เกิดเมื่อวันที่ 31 กรกฎาคม พ.ศ. 2478 เป็นบุตรของนายสุย และ นางโดม วิจารณ์ปรีชา จบการศึกษา ระดับประกาศนียบัตรวิชาชีพ จาก วิทยาลัยอุเทนถวาย
ประเทือง ลงเลือกตั้งสมาชิกสภาผู้แทนราษฎรครั้งแรกใน พ.ศ. 2518 สังกัดพรรคกิจสังคม และได้รับเลือกเรื่อยมารวม 8 ครั้ง
ประเทือง เคยร่วมก่อตั้งพรรคการเมืองกับพลเอกเกรียงศักดิ์ ชมะนันทน์ ในปี พ.ศ. 2525 และได้รับตำแหน่งโฆษกพรรคชาติประชาธิปไตย ต่อมาได้รับแต่งตั้งเป็นรองโฆษกประจำสำนักนายกรัฐมนตรี ในรัฐบาลพลเอกสุจินดา คราประยูร (ครม.48)
ก่อนที่ต่อมาจะไม่ได้รับเลือกตั้ง ในปี พ.ศ. 2544 โดยพ่ายแพ้ให้กับ นายพายัพ ปั้นเกตุ จากพรรคไทยรักไทย และวางมือทางการเมืองในที่สุด
ประเทือง วิจารณ์ปรีชา ได้รับการเลือกตั้งเป็นสมาชิกสภาผู้แทนราษฎรมาแล้ว 8 สมัย คือ
ไตลังเจีย
ไตลังเจีย () เป็นเมืองและเทศบาลแห่งหนึ่งในรัฐปารา ทางตอนเหนือของประเทศบราซิล ตั้งอยู่ห่างจากเบเลง เมืองหลวงของรัฐไปทางทิศใต้ประมาณ 260 กิโลเมตร จากการแบ่งภูมิภาคของสถาบันภูมิศาสตร์และสถิติศาสตร์บราซิล ไตลังเจียถือเป็นส่วนหนึ่งของเขตพื้นที่ระดับกลางนอร์แดสชีปาราเองซี () และเป็นส่วนหนึ่งของเขตพื้นที่ระดับย่อยโตแม-อาซู () ทิศเหนือติดต่อกับเขตเทศบาลเมืองอาการา ทิศตะวันออกติดต่อกับเขตเทศบาลเมืองโตแม-อาซู ทิศใต้ติดต่อกับเขตเทศบาลเมืองอีปีชูนาดูปารา และทิศตะวันตกติดต่อกับเขตเทศบาลเมืองโมฌู
เมืองไตลังเจียได้รับการจัดตั้งขึ้นในปี พ.ศ. 2532 โดยนำชื่อเรียกประเทศไทยในภาษาโปรตุเกส (ภาษาราชการของประเทศ) มาตั้งเป็นชื่อเมือง เทศบาลมีพื้นที่การบริหารทั้งหมด 4,430.222 ตารางกิโลเมตร และมีจำนวนประชากรในความดูแล 79,297 คน (ณ ปี พ.ศ. 2553) ตัวเมืองตั้งอยู่บริเวณชายขอบด้านทิศตะวันออกของป่าดิบชื้นแอมะซอน มีสภาพภูมิอากาศคล้ายคลึงกับประเทศไทย กิจกรรมทางเศรษฐกิจที่สำคัญของเมืองนี้ได้แก่ อุตสาหกรรมป่าไม้ รวมทั้งการปลูกข้าว ถั่ว และถั่วเหลือง
เดอะมารีน 3 คนคลั่งล่าทะลุสุดขีดนรก
เดอะมารีน 3 คนคลั่งล่าทะลุสุดขีดนรก () เป็นภาพยนตร์แนวแอกชั่นอเมริกันในปี ค.ศ. 2013 นำแสดงโดยนักมวยปล้ำอาชีพ เดอะมิซ และกำกับโดย สก๊อตต์ ไวเบอร์ ออกฉายครั้งแรกในวันที่ 5 มีนาคม ค.ศ. 2013 ทุกโรงภาพยนตร์ในสหรัฐอเมริกา เป็นภาพยนตร์ที่ต่อจากภาคเดอะ มารีน 2 คนคลั่งล่าทะลุสุดขีดนรก
ก็อดออฟวอร์
ก็อด ออฟ วอร์ เป็นเกมส์แอ็คชั่นผจญภัยมุมมองบุคคลที่สามที่พัฒนาโดยซานตาโมนิกาสตูดิโอจัดจำหน่ายโดยโซนี่คอมพิวเตอร์เอ็นเตอร์เท็นเมนต์ เปิดตัวครั้งแรกเมื่อ 22 มีนาคม 2005 พอร์ตลงเครื่อง PlayStation 2 เป็นภาคแรกในซีรีส์นี้ พื้นฐานจะอยู่บนตำนานเทพเจ้ากรีกในสมัยกรีกโบราณที่มีการล้างแค้นเกิดขึ้น ผู้เล่นควบคุมตัวเอกเครโทส นักรบสปาร์ตันที่ทำหน้าที่รับใช้เทพโอลิมปัส เทพีอธีนา ต้องการให้เครโทสฆ่าเทพเจ้าแห่งสงครามอาเรส ซึ่งเป็นตัวการที่ให้ เครโทส ต้องฆ่าครอบครัวของเขาเองเขาต้องไปที่เอเธนส์ตามคำบอกของอธีนา ในการสืบเสาะเพื่อหาวัตถุหนึ่งที่มีความสามารถในการหยุดยั้งเทพ: กล่องแพนดอร่าในตำนาน หลังจากที่เสร็จสิ้นภารกิจ เครโทส ได้แทนที่แอรีสเป็นเทพเจ้าแห่งสงครามคนใหม่
ก็อด ออฟ วอร์ หลักๆ แล้วจะมุ่งเน้นไปที่คำสั่งต่อสู้ที่ต้องผสมปุ่มต่างๆมีอาวุธหลักและอาวุธรอง มีเหตุการณ์ที่เกิดขึ้นในเวลาอันรวดเร็วที่ผู้เล่นจะต้องอาศัยทักษะควบคุมเกมในลำดับเวลาต่างๆที่จะเอาชนะศัตรูที่แข็งแกร่ง ผู้เล่นมีเวทมนตร์4ชนิดที่ใช้ช่วยในการโจมตีและความสามารถในการเพิ่มพลัง และยังมีปริศนาเป็นองค์ประกอบ
ก็อด ออฟ วอร์ ทำรายได้มากกว่า 4.6 ล้านก๊อปปี้ทั่วโลก ได้รับการยกย่องว่าเป็นหนึ่งในเกมที่ดีที่สุดการผจญภัยสำหรับ PlayStation 2 ได้รับ "เกมแห่งปี" หลายรางวัล ในปี 2009 เว็บไซต์ไอจีเอ็นประกาศชื่อ ก็อด ออฟ วอร์ เป็นเกมส์แอ็คชั่นผจญภัย PlayStation 2 ที่ดีที่สุดอันดับที่เจ็ด ตั้งแต่เรื่องของการควบคุมเกมที่สำหรับกราฟิก เสียงและการนำเสนอเรื่องราว เกมและผลสืบเนื่องจากภาคแรก ก็อด ออฟ วอร์ 2 ถูกสร้างขึ้นและจัดจำหน่ายในเดือนพฤศจิกายน 2009 เป็นส่วนหนึ่งของ ก็อด ออฟ วอร์ ซีรีส์
กีฬารักบี้ฟุตบอลในกีฬาแห่งชาติครั้งที่ 41
"รักบี้ฟุตบอล"ในการแข่งขันกีฬาแห่งชาติ ครั้งที่ 41 เชียงใหม่เกมส์
ดับเบิลยูซีดับเบิลยู ไลท์เฮฟวี่เวท แชมเปี้ยนชิพ
ดับเบิลยูซีดับเบิลยู ไลท์เฮฟวี่เวท แชมเปี้ยนชิพ () เป็นเข็มขัดแชมป์รองรุ่นไลท์เฮฟวี่เวทของเวิลด์แชมเปี้ยนชิพเรสต์ลิงที่ใช้ตั้งแต่ 27 ตุลาคม ค.ศ. 1991 จนถึง 2 กันยายน ค.ศ. 1992
ปลาแบส
ปลาแบส () เป็นชื่อสามัญของปลาหลายชนิดที่อยู่ในอันดับ Perciformes หรืออันดับปลากะพง ในหลายวงศ์ หลายสกุล และพบได้ทั้งในน้ำจืด, น้ำกร่อย และทะเล
โดยคำว่า "แบส" (Bass) มาจากภาษาอังกฤษกลางคำว่า "Bars" หมายถึง "ปลาเพิร์ช" (Perch)
นาลอง กระรอกน้อยเหินฟ้า
นาลอง (, ) เป็นการ์ตูนของประเทศเกาหลีใต้ โดยได้มีการออกอากาศในประเทศไทยทาง ทรู สปาร์ค,ช่อง 6,เวิร์คพอยท์ทีวี
เป็นเรื่องที่เกิดขึ้นที่หมู่บ้านลาล่า ซึ่งมีป่าลูลู่ล้อมรอบอยู่ ที่นั่นมีกระรอกบินที่ชื่อนาลอง ซึ่งนาลองอาศัยอยู่กับพ่อ พี่ๆ 10 ตัว และที่โรงเรียนที่มีเพื่อนๆ
ขวัญฤดี กลมกล่อม
ขวัญฤดี กลมกล่อม เป็นนักแสดงชาวไทย เกิดเมื่อวันที่ 4 มิถุนายน พ.ศ. 2516 เป็นนักแสดงที่มีผลงานทั้งละครโทรทัศน์ ภาพยนตร์ ละครเวที
ขวัญฤดี กลมกล่อม เริ่มเข้าสู่วงการบันเทิงตั้งแต่อายุ 10 ปี โดยเล่นละครโทรทัศน์เรื่อง "ตุ๊กตา (2526)" ทางช่อง 3 ซึ่งเป็นบทละครที่ดัดแปลงจากนิตยสารการ์ตูน"ตุ๊กตา" โดยรับบทเป็น หนูไก่ และสร้างชื่อเสียงในบท ดาวเรือง นางเอกตอนเด็ก ในละครเรื่อง"สายโลหิต (2529)" ต่อมาได้รับบทนำเรื่องแรก ในละครโทรทัศน์เรื่อง "รัตนาวดี (2531)" รับบท หม่อมเจ้ารัตนาวดี นางเอกของเรื่องคู่กับ เกรียงไกร อุณหะนันทน์ จากนั้นก็รับบทนำในละครโทรทัศน์และภาพยนตร์ในช่วงหนึ่ง อาทิ "รักคืนเรือน (2532)", "หนึ่งในทรวง (2535)", "ฟ้าเพียงดิน (2537)", "ดารายัณ (2539)" แล้วจึงรับบทสมทบเรื่อยมา จนถึงปัจจุบัน
ขวัญฤดีจบการศึกษาจากโรงเรียนสตรีสมุทรปราการ และระดับปริญญาตรี จาก คณะครุศาสตร์ จุฬาลงกรณ์มหาวิทยาลัย ชีวิตส่วนตัวสมรสกับ อนุวัฒน์ นิวาตวงศ์ นักแสดง ตั้งแต่ 25 พฤศจิกายน พ.ศ. 2540 มีบุตรสาว 1 คน ชื่อ หยดน้ำ - นัดดาภรณ์ นิวาตวงศ์
สโมสรฟุตบอลสเปรันซาโอซากะ-ทากัตสึกิ
สโมสรฟุตบอลสเปรันซาโอซะกะ-ทะกะสึกิ (; ) เป็นทีมฟุตบอลหญิงที่มีชื่อเสียงซึ่งเล่นในดิวิชัน 1 ของแอลลีกในประเทศญี่ปุ่น ทีมนี้ก่อตั้งขึ้นใน ค.ศ. 1976 ซึ่งเป็นช่วงก่อนลีกที่มีตามมาภายหลัง
ทีมนี้เคยมีนักกีฬาฟุตบอลหญิงทีมชาติไทยร่วมเล่นให้แก่ทีมดังกล่าวถึง 3 คน ซึ่งได้แก่ กาญจนา สังข์เงิน, พิสมัย สอนไสย์ และนภัทร สีเสริม
ณ วันที่ 5 เมษายน ค.ศ. 2015 -
นาลอง 2
นาลอง 2 (, ) เป็นการ์ตูนของประเทศเกาหลีใต้ โดยได้มีการออกอากาศในประเทศไทยทาง ช่อง 6,เวิร์คพอยท์ทีวี
ได้เกิดภัยคุกคามครั้งใหม่กับหมู่บ้านลาล่า เมื่อทางโรงเรียนสอนการครองโลกได้ส่งอักจังนามาที่หมู่บ้านลาล่า เพื่อหวังที่จะทำลายหมู่บ้านลาล่า นาลองจึงต้องต่อสู้กับอักจังนาเพื่อปกป้องหมู่บ้านลาล่า โดยนาลองใช้เครื่องแปลงร่างของดร.เพนเกิ้ล ซึ่งทำให้นาลองสามารถแปลงร่างเป็นลองแมนและสามารถต่อสู้กับอะชังนาได้
อรศศิพัชร์ มามีเกตุรัตน์
อรศศิพัชร์ มามีเกตุรัตน์ ชื่อเล่น ลูกศร เป็นนักแสดง และ นางแบบ ชาวไทย เข้าสู่วงการด้วยการประกวด มิสยูนิเวิร์สไทยแลนด์ ปี 2544
อรศศิพัชร์ มามีเกตุรัตน์ (อ่านว่า: ออน-สะ-สิ-พัด) ชื่อเล่น ลูกศร (ชื่อเดิม : สุภัสสร มามีเกตุ, สุภัสรา มามีเกตุ ตามลำดับ) เกิดเมื่อวันที่ 2 สิงหาคม พ.ศ. 2524 จบการศึกษาระดับมัธยมศึกษา โรงเรียนเตรียมอุดมศึกษาพัฒนาการ ระดับปริญญาตรี มหาวิทยาลัยหอการค้าไทย และสำเร็จการศึกษาระดับปริญญาโท มหาวิทยาลัยนานาชาติแสตมฟอร์ด
เธอเป็นดาราและนางแบบชาวไทย และเป็นอดีตนักแสดง สถานีโทรทัศน์สีกองทัพบกช่อง 7 ก่อนที่เธอจะเข้าวงการนักแสดงนั้น เธอเคยผ่านเวทีประกวด มิสมอเตอร์โชว์ เมื่อปี 2542 และเธอยังได้ตำแหน่งรองอันดับ 2 เข้ารอบ 12 คนสุดท้ายของเวทีมิสยูนิเวิร์สไทยแลนด์ปี 2544 อีกด้วย
ผลงานโด่งดังของเธอคือละครเรื่อง "หมอผีไซเบอร์" รับบทเป็น นางตานี เธอเคยมีข่าวกับพระเอก "วี-วีรภาพ สุภาพไพบูลย์" และเธอเริ่มหายไปจากวงการ เพราะเธอไปเรียนต่อต่างประเทศนั้นเอง และเธอกลับมาเปิดธุรกิจลงทุนเปิดร้านกาแฟและร้านสปาเท้า ย่านเหม่งจ๋าย
ปัจจุบันกลับมาแสดงละครแล้ว โดยมีผลงานล่าสุดคือละครจักรๆวงค์ๆเรื่อง แก้วหน้าม้า ทางช่อง 7
การศึกษา
เงา (ละครโทรทัศน์)
เงา เป็นละครโทรทัศน์ไทย ที่สร้างจากจากบทประพันธ์ของ โรสราเลน หรือ ทมยันตี ประเภทดราม่า-สยองขวัญ เคยถูกสร้างเป็นละครถึง 6 ครั้ง
ถูกสร้างครั้งแรกออกอากาศทาง ช่อง 4 บางขุนพรหม ไม่ทราบปี นำแสดงโดย ทม วิศวชาติ
ครั้งที่ 2 ในปี พ.ศ. 2525-26 ออกอากาศทางสถานีโทรทัศน์สีกองทัพบกช่อง 7 สร้างโดย ดาราฟิล์ม นำแสดงโดย อัศวิน รัตนประชา, อรดี อิงคุตานนท์, เทพยุดา ศรียาภัย, ศิริวัฒน์ คงคาเนตร ซึ่งได้รับความนิยมอย่างมาก
ครั้งที่ 3 ในปี พ.ศ. 2530 ออกอากาศทางสถานีโทรทัศน์ไทยทีวีสีช่อง 3 จัดโดย รัชนู บุญชูดวง นำแสดงโดย ฉัตรชัย เปล่งพานิช, นพพล โกมารชุน, รัชนู บุญชูดวง, วรรณิศา ศรีวิเชียร ซึ่งไม่ประสบความสำเร็จนัก มีหลายคนวิจารณ์ว่าแตกต่างจากบทประพันธ์มาก มีแค่ชื่อตัวละครที่เหมือนเดิม
ครั้งที่ 4 ในปี พ.ศ. 2543 ออกอากาศทางสถานีวิทยุโทรทัศน์กองทัพบกช่อง 5 ผลิตโดยค่าย เอ็กแซ็กท์ นำแสดงโดย ยุรนันท์ ภมรมนตรี, โอลิเวอร์ พูพาร์ท, อินทิรา แดงจำรูญ, คลาวเดีย จักรพันธุ์ ถือว่าประสบความสำเร็จในระดับหนึ่ง
ครั้งที่ 5 ในปี พ.ศ. 2557 ออกอากาศทางสถานีโทรทัศน์สีกองทัพบกช่อง 7 ผลิตโดย เจเอสแอล นำแสดงโดย เคลลี่ ธนะพัฒน์, วริฏฐิสา ลิ้มธรรมมหิศร, มรกต กิตติสาระ, รังสิต ศิรนานนท์
และครั้งที่ 6 ในปี พ.ศ. 2561 ออกอากาศทางจีเอ็มเอ็ม 25 ผลิตโดย จีเอ็มเอ็ม 25 นำแสดงโดย อธิชาติ ชุมนานนท์, อังศุมาลิน สิรภัทรศักดิ์เมธา, จิรายุ ละอองมณี, อรจิรา แหลมวิไล
ฟุตบอลหญิงเอเชียนคัพ 2014
ฟุตบอลหญิงเอเชียนคัพ 2014 () เป็นการแข่งขันฟุตบอลหญิงของทีมชาติในสมาพันธ์ฟุตบอลเอเชีย (เอเอฟซี) และเพื่อทำการคัดเลือกทีมสู่การแข่งขันฟุตบอลโลกหญิง 2015 การแข่งขันนี้จะมีขึ้น ณ วันที่ 14–25 พฤษภาคม ค.ศ. 2014 ที่ประเทศเวียดนาม
การแข่งขันรอบสุดท้ายจะมีการแข่งขันโดย 8 ทีม ซึ่งมี 4 ทีมที่ได้สิทธิเข้าแข่งขันโดยอัตโนมัติจากการครองตำแหน่งในปี 2010 ขณะที่ทีมอื่นจะได้รับการพิจารณาจากการแข่งขันผ่านรอบคัดเลือก
ทีมชาติเกาหลีเหนือได้รับโทษห้ามเข้าร่วมการแข่งขันเนื่องจากถูกตรวจพบสารต้องห้ามระหว่างการแข่งขันฟุตบอลโลกหญิง 2011 ส่วนเวียดนามซึ่งเป็นเจ้าภาพจะต้องเล่นในรอบคัดเลือก โดยถ้าเวียดนามไม่ผ่านรอบคัดเลือกจะเลือกประเทศอื่นให้เป็นเจ้าภาพแทน
แปดทีมจะได้รับการแบ่งออกเป็นสองกลุ่ม กลุ่มละสี่ทีม โดยแต่ละทีมจะต้องพบกับทีมในกลุ่มของตนหนึ่งครั้ง และสองอันดับแรกของแต่ละกลุ่มจะเข้าสู่รอบรองชนะเลิศ ส่วนทีมที่ได้อันดับสามของทั้งสองกลุ่มจะเข้าแข่งขันเพื่อชิงอันดับห้าและผ่านการคัดเลือกเข้าสู่ฟุตบอลโลกรอบสุดท้าย
"เวลาท้องถิ่น ()."
ทีมที่คัดเลือก 5 อันดับสูงสุด1 ใน 5 ทีม ฟุตบอลโลกหญิง 2015
โรเมลู ลูกากู
โรเมลู เมนามา ลูกากู () เกิดเมื่อวันที่ 13 พฤษภาคม ค.ศ. 1993 เป็นนักฟุตบอลชาวเบลเยียมเชื้อสายคองโก ปัจจุบันเล่นให้กับแมนเชสเตอร์ยูไนเต็ด และทีมชาติเบลเยียมในตำแหน่งกองหน้าตัวเป้า
ลูกากู เคยอยู่กับเชลซีมาก่อน และได้ถูกยืมตัวไปเล่นให้กับเวสต์บรอมวิชอัลเบียน ตลอดจนเอฟเวอร์ตัน จนกระทั่งเอฟเวอร์ตันได้ซื้อตัวมาอย่างถาวรในปลายเดือนกรกฎาคม ค.ศ. 2014 ด้วยราคาที่สูงที่สุดในประวัติศาสตร์สโมสร คือ 28 ล้านปอนด์ (ประมาณ 1,540 ล้านบาท) ด้วยสัญญา 5 ปี ในฤดูกาล 2015–16 ลูกากูเล่นได้อย่างโดดเด่น ได้ชื่อว่าเป็นผู้เล่นกองหน้าที่ตัวใหญ่ มีแรงปะทะมาก แต่คล่องแคล่วว่องไวและมีการยิงประตูที่เฉียบคม
ในนัดที่ 4 ของฤดูกาล 2016–17 เอฟเวอร์ตันเป็นฝ่ายบุกไปเยือนซันเดอร์แลนด์ ที่สนามสเตเดียมออฟไลต์ ลูกากูเป็นผู้ยิงแฮตทริกได้ในในนาทีที่ 60, 68 และ 71 นับเป็นผลการแข่งขันของนัดนี้ด้วย ทำให้เป็นผู้ยิงแฮตทริกแรกในพรีเมียร์ลีกฤดูกาลนี้ และจากผลการแข่งขันทำให้เอฟเวอร์ตันขึ้นสู่ที่ 3 ของอันดับตารางคะแนน
ฮอนด้า สตรีม
ฮอนด้า สตรีม () เป็นรถยนต์เอนกประสงค์ขนาดเล็ก (Compact MPV) ผลิตโดยฮอนด้า เริ่มผลิตเมื่อเดือนตุลาคมปี พ.ศ. 2543 เพื่อแทนที่ ฮอนด้า ชัทเทิล () รถมินิแวนที่นำฮอนด้า ซีวิคมาทำในเวอร์ชันมินิแวนเท่านั้น มีฐานการประกอบอยู่ที่ประเทศญี่ปุ่นและอินโดนีเซีย ปัจจุบัน ฮอนด้า สตรีม มีวิวัฒนาการตามช่วงเวลาได้ 2 Generation (รุ่น) ดังนี้
ฮอนด้า สตรีม รุ่นที่ 1 เริ่มผลิตเมื่อปี พ.ศ. 2543 โดยสร้างขึ้นบนพื้นฐานของฮอนด้า ซีวิค เช่นเดียวกับรุ่น Shuttle มีตัวถังมินิแวน 5 ประตู ใช้ระบบขับเคลื่อนล้อหน้า และระบบขับเคลื่อนสี่ล้อ เครื่องยนต์มีให้เลือกทั้ง 1.7 ลิตรและ 2.0 ลิตร
ในประเทศอินโดนีเซีย ซึ่งเป็นตลาด Minivan ที่ใหญ่ที่สุดในโลก ฮอนด้าเคยส่งสตรีมเข้าไปผลิตและจำหน่ายในอินโดนีเซีย แต่เนื่องจากการประกอบที่แย่มาก ชุ่ย ไม่ได้เรื่องอย่างที่รถใหม่ควรจะเป็น ทำให้หลายคนเข็ดกับงานประกอบจากอินโดนีเซียไปพักใหญ่ ต่อให้มีการ Minorchange และย้ายโรงงานใหม่ แต่ก็ยังมีภาพเก่ามาหลอกหลอนอยู่เรื่อยๆ จึงทำให้สตรีมไม่ประสบความสำเร็จมากนักในอาเซียน ในประเทศไทยก็เคยเกิดเหตุการณ์อย่างนี้เช่นเดียวกัน เนื่องจาก Honda มองเห็นความสำเร็จของ Chevrolet Zafira ในไทยทำให้ Honda มองว่าตลาดกลุ่มนี้น่าจะมีอนาคตในบ้านเราเลยส่ง Stream เข้ามาจำหน่าย นำเข้าจากอินโดนีเซีย หวังจะตีค่ายแตกด้วยเทคโนโลยีเครื่องยนต์ที่ทันสมัย รวมถึงภาพลักษณ์แบรนด์ของฮอนด้าที่แข็งแกร่งกว่าจีเอ็ม (เชฟโรเลต) ในบ้านเรา ถึงแม้จีเอ็มจะเป็นผู้ผลิตรถยนต์อันดับ 1 ของโลกก็ตาม แต่ด้วยการโหมประชาสัมพันธ์ของจีเอ็ม รวมถึงโตโยต้าที่ส่ง Wish เข้ามาจำหน่าย รวมถึงการประกอบที่ไม่ดี ทำให้ลูกค้าเมินหน้าหนี แม้จะออกรุ่น Minorchange มาแก้ภาพลักษณ์ในปี พ.ศ. 2548 ก็ตาม ถือเป็น 1 ใน Honda หลายๆ รุ่นที่ไม่ประสบความสำเร็จในบ้านเรา
ฮอนด้า สตรีม รุ่นที่ 2 เริ่มผลิตเมื่อปี พ.ศ. 2549 จนถึงพ.ศ. 2557 รุ่นนี้ได้เลิกประกอบที่อินโดนีเซียแล้ว เนื่องจากงานประกอบทำให้ไม่ประสบความสำเร็จ รุ่นนี้ยังคงใช้พื้นฐานจาก Civic เหมือนเดิม ใช้ระบบขับเคลื่อนล้อหน้า และระบบขับเคลื่อนสี่ล้อ มีเครื่องยนต์ 1.8 ลิตรและ 2.0 ลิตร ระบบเกียร์เป็นเกียร์ธรรมดา 5 สปีด เกียร์อัตโนมัติ 5 สปีด และเกียร์อัตโนมัติ CVT
สมชาย เบญจรงคกุล
นายสมชาย เบญจรงคกุล เป็นอดีตรัฐมนตรีช่วยว่าการกระทรวงสาธารณสุข ในรัฐบาลของพลเอกชวลิต ยงใจยุทธ และเป็นนักธุรกิจที่เคยดำรงตำแหน่งผู้บริหารหลายบริษัท
สมชาย เบญจรงคกุล เกิดเมื่อวันที่ 3 กันยายน พ.ศ. 2500 เป็นบุตรของนายสุจินต์ กับนางกาญจนา เบญจรงคกุล มีพี่น้องรวม 4 คน คือ
เขาสำเร็จการศึกษาระดับมัธยมศึกษาจากโรงเรียนกรุงเทพคริสเตียนวิทยาลัย และระดับปริญญาตรีจาก คณะนิติศาสตร์ มหาวิทยาลัยรามคำแหง
สมชาย เบญจรงคกุล เป็นนักธุรกิจชาวไทย เคยดำรงตำแหน่งผู้บริหารบริษัทหลายแห่ง อาทิ เป็นประธานกรรมการบริหารบริษัท ไทยเซทเทิลไลท์ บริษัท ยูคอมอินเตอร์เนชั่นแนล คอมมูนิเกชั่น จำกัด บริษัท ยูไนเต็ด เรดิโอ จำกัด และเป็นกรรมการบริหารบริษัท ยูไนเต็ดคอมมูนิเกชั่น อินดัสตรี จำกัด (มหาชน) บริษัท โทเทิ่ล แอ็คเซ็ส คอมมูนิเกชั่น จำกัด (มหาชน) บริษัท เดลคอม เซอร์วิส (ประเทศไทย) บริษัท เวิร์ล เทเลคอม โฮลดิ้ง จำกัด ประธานกรรมการบริหาร บริษัทยูไนเต็ด เทเลคอม เซลส์ แอนด์ เซอร์วิสเซส จำกัด (ยูเทล) และเป็นผู้บริหารของกลุ่มบริษัทยูคอม
เขาเคยเป็นที่ปรึกษารองนายกรัฐมนตรี (นายบุญพันธ์ แขวัฒนะ) ในปี พ.ศ. 2538 เป็นที่ปรึกษารองนายกรัฐมนตรี (นายมนตรี พงษ์พานิช) ในปี พ.ศ. 2539 และในปี พ.ศ. 2540 ในรัฐบาลของพลเอกชวลิต ยงใจยุทธ ได้รับแต่งตั้งเป็นรัฐมนตรีช่วยว่าการกระทรวงสาธารณสุข
สันติ ชัยวิรัตนะ
นายสันติ ชัยวิรัตนะ (12 พฤศจิกายน พ.ศ. 2488 - 24 พฤษภาคม พ.ศ. 2543) อดีตรัฐมนตรี และอดีตสมาชิกสภาผู้แทนราษฎรจังหวัดชัยภูมิ 7 สมัย
สันติ ชัยวิรัตนะ เกิดเมื่อวันที่ 12 พฤศจิกายน พ.ศ. 2488 เป็นบุตรของนายฮวด และ นางอ่องแอ ชัยวิรัตนะ จบการศึกษา ระดับมัธยมศึกษาปีที่ 4 จากโรงเรียนชัยภูมิภักดีชุมพล
สันติ ชัยวิรัตนะ เสียชีวิตด้วยการถูกคนร้ายบุกยิง ณ สำนักงานบริษัท คอนซัลแทนท์ ออฟ เทคโนโลยี จำกัด อำเภอเมือง จังหวัดเชียงราย เมื่อวันที่ 24 พฤษภาคม พ.ศ. 2543 สิริอายุรวม 54 ปี
อดีตเคยเป็นสมาชิกสภาเทศบาลเมืองชัยภูมิ ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรกใน พ.ศ. 2522 สังกัดพรรคสยามประชาธิปไตย ซึ่งได้รับเลือกตั้งในครั้งนั้น และได้รับเลือกติดต่อกันรวม 7 ครั้ง
สันติ ได้รับแต่งตั้งเป็นรัฐมนตรีช่วยว่าการกระทรวงมหาดไทย 2 สมัย คือ ในสมัยรัฐบาลพลเอกเปรม ติณสูลานนท์ (ครม.44) และ ในสมัยรัฐบาลพลเอกชาติชาย ชุณหะวัณ (ครม.45) รวมไปถึง ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในสมัยรัฐบาลพลเอกสุจินดา คราประยูร (ครม.48)
สันติ ชัยวิรัตนะ ได้รับการเลือกตั้งเป็นสมาชิกสภาผู้แทนราษฎรมาแล้ว 7 สมัย คือ
นาลอง 3
นาลอง 3 (, ) เป็นการ์ตูนของประเทศเกาหลีใต้ โดยมักจะรู้จักกันในชื่อ กรีน เซฟเวอร์ โดยได้มีการออกอากาศในประเทศไทยทาง ช่อง 6,เวิร์คพอยท์ทีวี
ได้เกิดเรื่องร้ายแรงกับโลก เมื่อพวกต่างดาว(แก๊งดอนโซ)จากนอกโลกได้วางแผนที่จะทำลายสิ่งแวดล้อมทางธรรมชาติ และนำโลกไปขายให้ดาวทอกซิน เพื่อแลกกับเงิน(ความร่ำรวย,เป็นเศรษฐี) นาลอง อุกย่า และ อะชังนา ที่ได้รับพลังใหม่จากอุดดี้(ต้นไม้)(กลายเป็นขบวนการกรีนเซฟเวอร์) จึงได้ร่วมออกเดินทางตามหาพวกต่างดาวเพื่อขัดขวางแผนร้ายและช่วยเหลือสัตว์อื่นที่ถูกพวกต่างดาวโจมตี โดยพวกต่างดาวจะใช้ไซริดูดพลังของอุดดี้(ต้นไม้)ที่ปกป้องโลกอยู่ เพื่อนำพลังนั้นไปใช้ทำลายสิ่งแวดล้อมของโลก โดยที่แรกที่ถูกทำลายคือหมู่บ้านลาล่า
จรูญ กุวานนท์
นายจรูญ กุวานนท์ (3 พฤศจิกายน พ.ศ. 2467 - ???) อดีตโฆษกประจำสำนักนายกรัฐมนตรี และ อดีตสมาชิกสภาผู้แทนราษฎรจังหวัดปทุมธานี 4 สมัย
จรูญ กุวานนท์ เกิดเมื่อวันที่ 3 พฤศจิกายน พ.ศ. 2467 จบการศึกษา ระดับเตรียมปริญญา จาก มหาวิทยาลัยธรรมศาสตร์
อดีตเคยเป็นนักหนังสือพิมพ์ และเคยดำรงตำแหน่งนายกสมาคมหนังสือพิมพ์แห่งประเทศไทย ในพระบรมราชูปถัมป์ ช่วงปี พ.ศ. 2513 ถึง พ.ศ. 2516
จรูญ ลงสมัครรับเลือกตั้งสมาชิกสภาผู้แทนราษฎรครั้งแรกใน พ.ศ. 2518 สังกัดพรรคสังคมชาตินิยม และได้รับเลือกรวม 4 ครั้ง
จรูญ ได้รับแต่งตั้งเป็นโฆษกประจำสำนักนายกรัฐมนตรี (ปฏิบัติหน้าที่ชั่วคราว) ในรัฐบาลหม่อมราชวงศ์คึกฤทธิ์ ปราโมช (ครม.36)
จรูญ กุวานนท์ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
เจ้าพระยามหิธร (ลออ ไกรฤกษ์)
เจ้าพระยามหิธร (ลออ ไกรฤกษ์) มีนามเดิมว่า ลออ ไกรฤกษ์ (2 กรกฎาคม พ.ศ. 2417 - 8 พฤษภาคม พ.ศ. 2499) อดีตองคมนตรีในรัชกาลที่ 7 อดีตเสนาบดีและรัฐมนตรีว่าการกระทรวงยุติธรรม และอดีตประธานศาลฎีกา
ลออ ไกรฤกษ์ เกิดเมื่อวันพฤหัสบดี แรม 4 ค่ำ เดือน 8 ปีจอ ตรงกับวันที่ 2 กรกฎาคม พ.ศ. 2417 เวลา 8 นาฬิกา ณ ตำบลตึกแดง อำเภอคลองสาน จังหวัดธนบุรี เป็นบุตรคนที่ 4 ของพระยาเพ็ชรรัตน (โมรา) กับท่านตาล ไกรฤกษ์ สมรสกับกลีบ ธิดาหมื่น นรารักษ์ (ปิ่น บางยี่ขัน) ซึ่งเป็นเจ้าของสวนอยู่ที่บางยี่ขัน ธนบุรี มารดาชื่อหุ่น กำเนิดในสกุล สนธิรัตน์
เจ้าพระยามหิธรท่านเป็นคนขรึม ๆ ซ่อนความรู้สึกและชอบฟังมากกว่าชอบพูด แต่เมื่อคราวจะต้องพูดก็พูดได้มากและพูดได้ดี ท่านเป็นคนช่างสังเกตและมีอารมณ์ขัน เป็นคนไม่สุรุ่ยสุร่าย ไม่ชอบมีหนี้สิน แต่มีความเอื้ออารีต่อบุตร ภรรยา ญาติพี่น้อง และเพื่อนฝูงตามอัตภาพ เป็นผู้ถือและปฏิบัติตามคติธรรมของพระสัมมาสัมพุทธเจ้า เป็นผู้อยู่ในศีลในสัตย์ เกลียดการทุจริตเบียดเบียนกันและเป็นผู้รักษาระเบียบประเพณีอย่างเคร่งครัด คุณสมบัติอันสำคัญยิ่งของท่านคือ มีความกตัญญูกตเวที ท่านไม่ลืมบุญคุณของผู้ที่อุปการะท่าน และพยายามตอบแทนทุกวิถีทางด้วยเหตุนี้ท่านจึงพยายามรับใช้สมเด็จกรมพระยาดำรงฯ กรมขุนศิริฯ สมเด็จพระมหาสมณะฯ และกรมหลวงราชบุรีฯ ทุกโอกาสที่ทำได้ และเมื่อกรมหลวงราชบุรีฯ สิ้นพระชนม์ก็ได้เป็นหัวเรี่ยวหัวแรงชักชวนสานุศิษย์ให้ตั้งกองกุศลขึ้นอุทิศถวายให้แก่พระองค์ท่าน ส่วนพระบาทสมเด็จพระเจ้าอยู่หัวรัชกาลที่ 5 – 6 – 7 ซึ่งได้ทรงชุบเกล้าฯ เลี้ยงท่านไว้ในราชการนั้น ท่านก็ได้ระลึกถึงพระมหากรุณาธิคุณ เทิดทูนพระเกียรติและเคารพสักการะอยู่เป็นเนืองนิตย์ ท่านชอบเล่นกีฬา คือ แล่นเรือยนต์ เล่นเทนนิส กอล์ฟ ในสมัยท่านยังหนุ่มท่านชอบปีนเขา แต่เมื่อท่านมีอายุมากแล้วท่านก็ชอบเดินออกกำลังในตอนเช้า นอกจากนี้ท่านยังชอบอ่านหนังสือและสะสมของเก่า เช่น เครื่องสังคโลกและเครื่องลายคราม เป็นต้น
เจ้าพระยามหิธร ได้สมรสกับท่านผู้หญิงกลีบ มหิธร โดยมีบุตรธิดาหลายคน อาทิ เช่น
ลัทธิฮหว่าหาว
ลัทธิฮหว่าหาว (, อักษรจื๋อโนม: ; , Hé Hǎo) เป็นลัทธิที่แตกแขนงมาจากศาสนาพุทธเมื่อครั้งสงครามโลกครั้งที่ 2 ก่อตั้งเมื่อ พ.ศ. 2482 ผู้ก่อตั้งคือ ฮหวิ่ญ ฟู้ โส ซึ่งเป็นชาวบ้านในหมู่บ้านฮหว่าหาวในเวียดนามใต้ ใกล้ชายแดนกัมพูชา โสสร้างศรัทธาด้วยความสามารถในการรักษาโรค เขาถูกฝรั่งเศสจับขังและส่งตัวไปลาว แต่เมื่อญี่ปุ่นเข้ามาในอินโดจีน ญี่ปุ่นได้ให้โสกลับมายังเวียดนาม ในสงครามอินโดจีนครั้งที่ 1 สาวกลัทธินี้เข้าร่วมกับฝ่ายฝรั่งเศสทำให้มีความขัดแย้งกับเวียดมิญและกลุ่มลัทธิกาวด่ายที่ต่อต้านฝรั่งเศส และเกิดการปะทะกับเวียดมิญเมื่อ 9 กันยายน พ.ศ. 2488 ผลปรากฏว่าเวียดมิญนี้ได้สังหารหมู่สมาชิกลัทธินี้ไปหลายร้อยคน กว่าที่กองทหารฝรั่งเศสจะมาช่วย โส ผู้นำลัทธินี้ถูกจับและถูกสังหารเมื่อเดือนเมษายน พ.ศ. 2490 หลังจากการแบ่งแยกเวียดนาม สาวกลัทธินี้ได้เข้าร่วมในการต่อต้านรัฐบาลโง ดิ่ญ เสี่ยม แต่ถูกปราบปรามจนอ่อนกำลังลงในที่สุด